Euroopan unionin L 264/2011\nKomission täytäntöönpanopäätös, annettu 4 päivänä lokakuuta 2011, hyväksyttyjen raideliikenteen kalustoyksikkötyyppien eurooppalaisesta rekisteristä (tiedoksiannettu numerolla K(2011) 6974) ( 1 )\nEuroopan unionin ja Indonesian tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta\nKomissio on neuvotellut unionin puolesta Indonesian tasavallan hallituksen kanssa sopimuksen tietyistä lentoliikenteen näkökohdista, jäljempänä ’sopimus’, noudattaen 5 päivänä kesäkuuta 2003 tehdyn neuvoston päätöksen liitteessä vahvistettuja menettelyjä ja ohjeita.\nSopimus olisi allekirjoitettava, ja sitä olisi sovellettava väliaikaisesti sillä varauksella, että se tehdään,\nHyväksytään unionin puolesta Euroopan unionin ja Indonesian tasavallan hallituksen välisen tiettyjä lentoliikenteen näkökohtia koskevan sopimuksen, jäljempänä ’sopimus’, allekirjoittaminen sillä varauksella, että mainittu sopimus tehdään.\nSopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona sopimuspuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).\nNeuvoston puheenjohtaja valtuutetaan antamaan sopimuksen 8 artiklan 2 kohdassa tarkoitettu ilmoitus.\nTehty Luxemburgissa 16 päivänä kesäkuuta 2011.\n(1) Päivä, josta alkaen sopimusta sovelletaan väliaikaisesti, julkaistaan neuvoston pääsihteeristön toimesta Euroopan unionin virallisessa lehdessä.\nEuroopan unionin ja Indonesian tasavallan\nmolemmat yhdessä jäljempänä ’osapuolet’, jotka\nTOTEAVAT, että useiden unionin jäsenvaltioiden ja Indonesian välillä on tehty kahdenvälisiä lentoliikennesopimuksia, joihin sisältyy unionin oikeuden vastaisia määräyksiä,\nTOTEAVAT, että unionilla on yksinomainen toimivalta monissa sellaisissa asioissa, joita voi sisältyä unionin jäsenvaltioiden ja kolmansien maiden kahdenvälisiin lentoliikennesopimuksiin,\nTOTEAVAT, että johonkin jäsenvaltioon sijoittautuneilla unionin lentoliikenteen harjoittajilla on unionin oikeuden nojalla oikeus syrjimättömään pääsyyn unionin jäsenvaltioiden ja kolmansien maiden välisille lentoreiteille,\nOTTAVAT HUOMIOON, että unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on unionin oikeuden mukainen toimilupa,\nTUNNUSTAVAT, että unionin jäsenvaltioiden ja Indonesian kahdenvälisten lentoliikennesopimusten eräät määräykset, jotka ovat unionin oikeuden vastaisia, on saatettava sen mukaisiksi, jotta unionin ja Indonesian väliselle lentoliikenteelle voidaan luoda asianmukainen oikeusperusta ja liikenteen jatkuvuus voidaan taata,\nTOTEAVAT, että unionin oikeuden mukaan lentoliikenteen harjoittajat eivät periaatteessa saa tehdä sopimuksia, jotka voivat vaikuttaa unionin jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,\nTUNNUSTAVAT, että unionin jäsenvaltioiden ja Indonesian välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä, ii) vahvistetaan tällaisten sopimusten, päätösten tai yhteisten toimintatapojen vaikutuksia, tai iii) annetaan lentoliikenteen harjoittajille tai muille yksityisille talouden toimijoille valta toimenpiteisiin, joilla estetään, vääristetään tai rajoitetaan lentoliikenteen harjoittajien välistä kilpailua merkittävillä reiteillä, saattavat tehdä yrityksiin sovellettavista kilpailusäännöistä tehottomia,\nTOTEAVAT, että unionin tarkoituksena ei ole tällä sopimuksella lisätä unionin ja Indonesian välisen lentoliikenteen kokonaismäärää tai vaikuttaa unionin lentoliikenteen harjoittajien ja Indonesian lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,\n1. Tässä sopimuksessa ’jäsenvaltioilla’ tarkoitetaan unionin jäsenvaltioita ja ’EU:n perussopimuksilla’ Euroopan unionista tehtyä sopimusta ja Euroopan unionin toiminnasta tehtyä sopimusta.\n2. Kun jossain liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan unionin jäsenvaltioiden kansalaisiin.\n1. Tämän artiklan 2 kohdan määräykset syrjäyttävät liitteessä 2 olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Indonesian lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.\n2. Saatuaan ilmoituksen jäsenvaltion suorittamasta nimeämisestä Indonesian on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että\nlentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on unionin lainsäädännön mukainen voimassa oleva liikennelupa; ja\n3. Indonesia voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos\nlentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole unionin lainsäädännön mukaista voimassa olevaa liikennelupaa; tai\nlentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai\nlentoliikenteen harjoittajalla on jo liikennöintilupa Indonesian ja jonkin toisen jäsenvaltion kahdenvälisen sopimuksen nojalla, ja Indonesia voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai\nnimetyllä lentoliikenteen harjoittajalla on jäsenvaltion myöntämä lentotoimintalupa, Indonesian ja kyseisen jäsenvaltion välillä ei ole kahdenvälistä lentoliikennesopimusta ja kyseinen jäsenvaltio on evännyt liikenneoikeuksia Indonesian nimeämältä lentoliikenteen harjoittajalta.\nIndonesia ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää unionin lentoliikenteen harjoittajien välillä.\n1. Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.\n2. Jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Indonesian välisen sopimuksen turvallisuusmääräysten nojalla Indonesialle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen.\n1. Tämän artiklan 2 kohdan määräyksillä täydennetään liitteessä 2 olevassa d kohdassa lueteltujen artiklojen vastaavia määräyksiä.\n2. Mikään liitteessä 2 olevassa d kohdassa lueteltujen sopimusten kohta ei mahdollisista päinvastaisista määräyksistä huolimatta saa estää jäsenvaltiota määräämästä syrjimättömin perustein veroja, tulleja tai muita maksuja sen alueella toimitetulle polttoaineelle, jota käytetään Indonesian nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.\n1. Mikään liitteessä 1 lueteltujen sopimusten kohta ei mahdollisista päinvastaisista määräyksistä huolimatta saa i) suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat kilpailua, ii) vahvistaa tällaisten sopimusten, päätösten tai yhteisten toimintatapojen vaikutuksia, tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.\n2. Liitteessä 1 lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.\n1. Tämä sopimus tulee voimaan, kun osapuolet ovat ilmoittaneet kirjallisesti toisilleen, että sopimuksen voimaantulon edellyttämät sisäiset menettelyt on saatettu päätökseen.\n3. Tätä sopimusta sovelletaan kaikkiin liitteessä 1 lueteltuihin sopimuksiin ja järjestelyihin, mukaan luettuina ne, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti.\nTämä sopimus on tehty Brysselissä kahdentenakymmenentenäyhdeksäntenä päivänä kesäkuuta vuonna kaksituhattayksitoista kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja indonesian kielellä, ja kaikki tekstit ovat yhtä todistusvoimaisia.\nLuettelo sopimuksen 1 artiklassa tarkoitetuista sopimuksista\nIndonesian tasavallan ja Euroopan unionin jäsenvaltioiden väliset lentoliikennesopimukset ja muut järjestelyt, sellaisina kuin ne ovat muutettuina, jotka ovat tehtyjä, allekirjoitettuja tai parafoituja tämän sopimuksen allekirjoituspäivänä:\nItävallan liittohallituksen ja Indonesian tasavallan hallituksen välinen sopimus säännöllisestä lentoliikenteestä, allekirjoitettu Wienissä 19 päivänä maaliskuuta 1987, jäljempänä liitteessä 2 ”Indonesia–Itävalta-sopimus”,\nBelgian kuningaskunnan hallituksen ja Indonesian tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Jakartassa 12 päivänä maaliskuuta 1971, jäljempänä liitteessä 2 ”Indonesia–Belgia-sopimus”,\nBulgarian tasavallan hallituksen ja Indonesian tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Jakartassa 22 päivänä kesäkuuta 1992, jäljempänä liitteessä 2 ”Indonesia–Bulgaria-sopimus”,\nTšekkoslovakian sosialistisen tasavallan hallituksen ja Indonesian tasavallan hallituksen välinen lentoliikennesopimus, allekirjoitettu Prahassa 10 päivänä toukokuuta 1972, jäljempänä liitteessä 2 ”Indonesia–Tšekki-sopimus”. Muutettu viimeksi Jakartassa 18 päivänä tammikuuta 1986 tehdyllä kirjeenvaihdolla,\nTanskan hallituksen ja Indonesian tasavallan hallituksen välinen sopimus niiden alueiden välisestä lentoliikenteestä, allekirjoitettu Kööpenhaminassa 23 päivänä kesäkuuta 1971, jäljempänä liitteessä 2 ”Indonesia–Tanska-sopimus”,\nSuomen tasavallan hallituksen ja Indonesian tasavallan hallituksen välinen lentoliikennesopimus, allekirjoitettu Jakartassa 7 päivänä marraskuuta 1997, jäljempänä liitteessä 2 ”Indonesia–Suomi-sopimus”,\nRanskan tasavallan hallituksen ja Indonesian tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Jakartassa 24 päivänä marraskuuta 1967, jäljempänä liitteessä 2 ”Indonesia–Ranska-sopimus”,\nSaksan liittotasavallan ja Indonesian tasavallan välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Jakartassa 4 päivänä joulukuuta 1969, jäljempänä liitteessä 2 ”Indonesia–Saksa-sopimus”,\nHelleenien tasavallan hallituksen ja Indonesian tasavallan hallituksen välinen lentoliikennesopimus, tehty Jakartassa 24 päivänä kesäkuuta 2008, jäljempänä liitteessä 2 ”Indonesia–Kreikka-sopimus”,\nUnkarin tasavallan hallituksen ja Indonesian tasavallan hallituksen välinen lentoliikennesopimus, allekirjoitettu Jakartassa 20 päivänä syyskuuta 1994, jäljempänä liitteessä 2 ”Indonesia–Unkari-sopimus”,\nItalian tasavallan hallituksen ja Indonesian tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Jakartassa 7 päivänä joulukuuta 1966, jäljempänä liitteessä 2 ”Indonesia–Italia-sopimus”,\nLuonnos Luxemburgin suurherttuakunnan hallituksen ja Indonesian tasavallan hallituksen väliseksi lentoliikennesopimukseksi, parafoitu Denpasarissa 15 päivänä maaliskuuta 2005, jäljempänä liitteessä 2 ”Indonesia–Luxemburg-sopimus”,\nAlankomaiden kuningaskunnan hallituksen ja Indonesian tasavallan hallituksen välinen lentoliikennesopimus, allekirjoitettu Haagissa 23 päivänä marraskuuta 1990, jäljempänä liitteessä 2 ”Indonesia–Alankomaat-sopimus”,\nPuolan tasavallan hallituksen ja Indonesian tasavallan välinen sopimus säännöllisestä lentoliikenteestä, allekirjoitettu Jakartassa 13 päivänä joulukuuta 1991, jäljempänä liitteessä 2 ”Indonesia–Puola-sopimus”,\nRomanian hallituksen ja Indonesian tasavallan hallituksen välinen lentoliikennesopimus, allekirjoitettu Jakartassa 7 päivänä syyskuuta 1993, jäljempänä liitteessä 2 ”Indonesia–Romania-sopimus”,\nSlovakian tasavallan hallituksen ja Indonesian tasavallan hallituksen välinen lentoliikennesopimus, parafoitu Jakartassa 28 päivänä maaliskuuta 1995, jäljempänä liitteessä 2 ”Indonesia–Slovakia-sopimus”,\nEspanjan kuningaskunnan hallituksen ja Indonesian tasavallan hallituksen välinen lentoliikennesopimus säännöllisestä lentoliikenteestä, tehty Madridissa 5 päivänä lokakuuta 1993, jäljempänä liitteessä 2 ”Indonesia–Espanja-sopimus”,\nRuotsin hallituksen ja Indonesian tasavallan hallituksen välinen sopimus niiden alueiden välisestä lentoliikenteestä, allekirjoitettu Kööpenhaminassa 23 päivänä kesäkuuta 1971, jäljempänä liitteessä 2 ”Indonesia–Ruotsi-sopimus”,\nIson-Britannian ja Pohjois-Irlannin yhdistyneen kuningaskunnan hallituksen ja Indonesian tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Jakartassa 28 päivänä kesäkuuta 1973, jäljempänä liitteessä 2 ”Indonesia–Yhdistynyt kuningaskunta -sopimus”.\nIndonesia–Itävalta-sopimuksen 3 artikla\nIndonesia–Belgia-sopimuksen 3 artikla\nIndonesia–Bulgaria-sopimuksen III artikla\nIndonesia–Tšekki-sopimuksen 3 artikla\nIndonesia–Tanska-sopimuksen 3 artikla\nIndonesia–Suomi-sopimuksen 3 artikla\nIndonesia–Ranska-sopimuksen 3 artikla\nIndonesia–Saksa-sopimuksen 3 artiklan 4 kohta\nIndonesia–Unkari-sopimuksen 3 artikla\nIndonesia–Italia-sopimuksen 3 artikla\nIndonesia–Luxemburg-sopimuksen III artikla\nIndonesia–Alankomaat-sopimuksen 3 artikla\nIndonesia–Puola-sopimuksen 3 artikla\nIndonesia–Romania-sopimuksen 3 artikla\nIndonesia–Slovakia-sopimuksen 3 artikla\nIndonesia–Espanja-sopimuksen III artikla\nIndonesia–Ruotsi-sopimuksen 3 artikla\nIndonesia–Yhdistynyt kuningaskunta-sopimuksen 3 artikla.\nLiikennöintilupien tai muiden lupien epääminen, peruuttaminen kokonaan tai tilapäisesti taikka rajoittaminen:\nIndonesia–Itävalta-sopimuksen 3 ja 4 artikla\nIndonesia–Bulgaria-sopimuksen IV artikla\nIndonesia–Suomi-sopimuksen 3 ja 4 artikla\nIndonesia–Saksa-sopimuksen 3 artiklan 6 kohta\nIndonesia–Unkari-sopimuksen 4 artikla\nIndonesia–Luxemburg-sopimuksen IV artikla\nIndonesia–Alankomaat-sopimuksen 3 ja 4 artikla\nIndonesia–Puola-sopimuksen 3 ja 4 artikla\nIndonesia–Romania-sopimuksen 4 artikla\nIndonesia–Slovakia-sopimuksen 4 artikla\nIndonesia–Espanja-sopimuksen III ja IV artikla\nIndonesia–Itävalta-sopimuksen 3 ja 6 artikla\nIndonesia–Suomi-sopimuksen 16 artikla\nSaksan liittotasavallan ja Indonesian tasavallan ilmailuviranomaisia edustavien valtuuskuntien Bonnissa 4 päivänä kesäkuuta 2003 allekirjoittaman yhteisesti hyväksytyn pöytäkirjan liite 4\nIndonesia–Kreikka-sopimuksen 7 artikla\nIndonesia–Unkari-sopimuksen 16 artikla\nIndonesia–Luxemburg-sopimuksen VII artikla\nIndonesian tasavallan ja Alankomaiden kuningaskunnan ilmailuviranomaisten välillä Haagissa 19 päivänä elokuuta 2009 tehdyn yhteisymmärryspöytäkirjan liite IV\nIndonesia–Slovakia-sopimuksen 6 artikla\nIndonesia–Espanja-sopimuksen VI artikla\nIndonesia–Ruotsi-sopimuksen 3 artikla.\nIndonesia–Itävalta-sopimuksen 7 artikla\nIndonesia–Belgia-sopimuksen 4 artikla\nIndonesia–Bulgaria-sopimuksen VI artikla\nIndonesia–Tšekki-sopimuksen 5 artikla\nIndonesia–Tanska-sopimuksen 4 artikla\nIndonesia–Suomi-sopimuksen 6 artikla\nIndonesia–Ranska-sopimuksen 4 artikla\nIndonesia–Saksa-sopimuksen 5 artikla\nIndonesia–Kreikka-sopimuksen 10 artikla\nIndonesia–Unkari-sopimuksen 6 artikla\nIndonesia–Italia-sopimuksen 4 artikla\nIndonesia–Luxemburg-sopimuksen IX artikla\nIndonesia–Alankomaat-sopimuksen 10 artikla\nIndonesia–Puola-sopimuksen 6 artikla\nIndonesia–Romania-sopimuksen 9 artikla\nIndonesia–Slovakia-sopimuksen 8 artikla\nIndonesia–Espanja-sopimuksen VIII artikla\nIndonesia–Ruotsi-sopimuksen 4 artikla\nIndonesia–Yhdistynyt kuningaskunta-sopimuksen 4 artikla.\nLuettelo sopimuksen 2 artiklassa tarkoitetuista muista valtioista\nannettu 12 päivänä syyskuuta 2011,\nkansainvälisen kumintutkimusryhmän muutetun perussäännön ja muutetun työjärjestyksen allekirjoittamisesta Euroopan unionin puolesta ja niiden väliaikaisesta soveltamisesta\nottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 ja 4 kohdan yhdessä sen 218 artiklan 5 kohdan kanssa,\nUseiden neuvottelukierrosten jälkeen kansainvälisen kumintutkimusryhmän, jäljempänä ’ryhmä’, valtuuskuntien johtajat hyväksyivät 14 päivänä heinäkuuta 2011 ryhmän perussäännön ja työjärjestyksen muutoksia koskevan tekstin.\nUnioni on ryhmän jäsen.\nNe unionin jäsenvaltiot, jotka olivat ryhmän jäseniä, ovat ilmoittaneet virallisesti eroamisestaan ja eronneet ryhmästä 1 päivästä heinäkuuta 2011.\nRyhmän muutetun perussäännön ja muutetun työjärjestyksen hyväksyminen on välttämätöntä, jotta voidaan vahvistaa ryhmän päätoimipaikan uusi sijainti ja antaa nimenomaiset määräykset unionin asemasta ryhmässä sekä mukauttaa organisaatiorakenne, talousarvion rahoitusosuudet ja päätöksentekomenettelyt,\nAnnetaan valtuutus allekirjoittaa kansainvälisen kumintutkimusryhmän, jäljempänä ’ryhmä’, muutettu perussääntö ja muutettu työjärjestys, sellaisina kuin niistä sovittiin valtuuskuntien johtajien kokouksessa 14 päivänä heinäkuuta 2011, unionin puolesta sillä varauksella, että ne hyväksytään.\nMuutettua perussääntöä ja muutettua työjärjestystä sovelletaan väliaikaisesti kunnes niiden hyväksymistä varten tarvittavat menettelyt on saatettu päätökseen (1).\nKomissio panee tämän päätöksen täytäntöön ryhmälle lähetettävällä kirjeellä, jolla vahvistetaan, että unioni hyväksyy muutetun perussäännön ja muutetun työjärjestyksen tekstit, ja jossa ilmoitetaan muutetun perussäännön ja muutetun työjärjestyksen väliaikaisesta soveltamisesta kunnes niiden hyväksymistä varten tarvittavat menettelyt on saatettu päätökseen.\nKomissiolle annetaan myös valtuudet tallettaa tähän päätökseen liitetty toimivaltaa koskeva selitys ryhmän pääsihteerin huostaan muutetun perussäännön XVI artiklan 2 kohdan mukaisesti.\nTehty Brysselissä 12 päivänä syyskuuta 2011.\n(1) Neuvoston pääsihteeristö julkaisee Euroopan unionin virallisessa lehdessä päivän, josta alkaen muutettua perussääntöä ja muutettua työjärjestystä sovelletaan väliaikaisesti.\nPerussäännön XVI artiklan 2 kohdan mukainen Euroopan unionin selitys\nTässä selityksessä ilmoitetaan kansainvälisen kumintutkimusryhmän perussäännön XVI artiklan 2 kohdan mukaisesti toimivalta, jonka jäsenvaltiot ovat siirtäneet Euroopan unionille perussäännön soveltamisalalla.\nEuroopan unioni ilmoittaa, että Euroopan unionin toiminnasta tehdyn sopimuksen mukaisesti Euroopan unionilla on yhteisen kauppapolitiikan nojalla yksinomainen toimivalta kansainvälistä kauppaa koskevien kysymysten osalta, mukaan lukien tilastojen tuottaminen.\nEuroopan unionin toimivallan laajuus ja harjoittaminen kehittyvät luonnostaan jatkuvasti, joten unioni täydentää tai muuttaa tarvittaessa tätä selitystä perussäännön XVI artiklan 2 kohdan mukaisesti.\nKansainvälinen kumintutkimusryhmä, jäljempänä ’ryhmä’, perustettiin vuonna 1944 Yhdistyneessä kuningaskunnassa ja sille annettiin kansainvälisen järjestön asema. Ryhmän päätoimipaikka on sijainnut 1 päivästä heinäkuuta 2008 Singaporessa, jossa sen kansainvälisen järjestön asema on tunnustettu.\nRyhmä tarjoaa foorumin, jolla voidaan keskustella luonnonkumin ja synteettisen kumin tuotantoon, kulutukseen ja kauppaan vaikuttavista kysymyksistä. Ryhmän tavoitteena on kerätä ja jakaa maailman kumiteollisuutta koskevaa laaja-alaista tilastotietoa ja samalla lisätä kumimarkkinoiden ja alan kehityssuuntausten avoimuutta.\nRyhmä voi tehdä yhteistyötä muiden sellaisten kansainvälisten järjestöjen kanssa, joilla on merkitystä sen tavoitteiden saavuttamisen kannalta.\nRyhmä tapaa säännöllisesti jäsenille sopivana ajankohtana ja sopivassa paikassa tarkastellakseen tilastojen osoittamaa tilannetta ja keskustellakseen kumiteollisuuden yhteisistä kysymyksistä.\nRyhmä tekee tai tilaa maailman kumitilanteeseen liittyviä tarpeellisiksi katsomiaan katsauksia ja tutkimuksia kiinnittäen erityistä huomiota kysyntä- ja tarjontatilannetta ja sen todennäköistä kehittymistä koskevan kattavan tiedon saantiin.\n’Ryhmällä’ tarkoitetaan kansainvälistä kumintutkimusryhmää (IRSG).\n’Valtuuskuntien johtajilla’ tarkoitetaan ryhmän korkeinta elintä, joka koostuu jäsenten edustajista.\n’Isäntämaalla’ tarkoitetaan sitä jäsentä, jonka kanssa ryhmä on tehnyt sopimuksen päätoimipaikasta.\nTässä perussäännössä olevia viittauksia ’jäseneen’ tai ’maahan’ on tulkittava siten, että ne käsittävät myös Euroopan unionin ja kaikki hallitustenväliset järjestöt, joilla on yksinomainen toimivalta tämän perussäännön soveltamisalaan kuuluvilla aloilla ja joille kuuluu kansainvälisten sopimusten, erityisesti perushyödykesopimusten neuvottelemiseen, tekemiseen ja soveltamiseen liittyviä velvoitteita.\n’World Rubber Summit’ (maailman kumikonferenssi) on IRSG:n teollisuudelle ja hallituksille järjestämä julkinen konferenssi.\n’Luonnonkumin tuottaja’ on kuka tahansa jäsen, jonka luonnonkumin tuotanto ylittää sen luonnonkumin kulutuksen.\n’Kumin kuluttaja’ on muu jäsen kuin luonnonkumin tuottaja.\n’Luonnonkumi’ on Hevea brasiliensis -puun lateksista saatava tuote.\n’Synteettiset kumit’ ovat termoplastisia elastomeereja, jotka syntyvät monomeerien polymeroituessa kemiallisessa prosessissa.\n’Kumi’ on luonnonkumi tai synteettinen kumi, regeneroituja kumeja lukuun ottamatta.\n’Yksinkertaisella äänten enemmistöllä’ tarkoitetaan äänten enemmistöä.\nRyhmän päätoimipaikka sijaitsee jonkin jäsenen alueella. Päätoimipaikassa toimii ryhmän työtä johtava sihteeristö.\nRyhmän jäsenyys on avoin kaikille luonnonkumin ja synteettisen kumin tuotannosta, kulutuksesta tai kaupasta kiinnostuneille maille.\nRyhmässä on kaksi jäsenluokkaa, luonnonkumin tuottajat ja kumin kuluttajat.\nVI Jäsenten velvoitteet\nJäsenet tekevät parhaansa toimittaakseen sihteeristölle kumin valmistusta, kulutusta ja kauppaa omalla alueellaan koskevia tarkkoja tilastotietoja sekä muita nykytilannetta ja tulevaisuutta kartoittavia olennaisia tietoja.\nJos jäsen on kahden peräkkäisen vuoden ajan jättänyt toimittamatta tarkat tilastot ja vaaditut tiedot ilman tyydyttävää selitystä, valtuuskuntien johtajat ryhtyvät asianmukaisiksi katsomiinsa toimenpiteisiin.\nVII Äänioikeus ja äänestysmenettelyt\n1. Jäsenillä on yhteensä 100 ääntä.\n2. Äänet jaetaan jäsenten kesken niiden vuosittaisen rahoitusosuuden mukaan.\n3. Kun jäsenyys muuttuu tai jäsenen äänioikeus pidätetään tai annetaan takaisin minkä tahansa määräyksen perusteella, äänet lasketaan uudelleen ja jaetaan jäsenten kesken ennen seuraavaa äänestystä.\n4. Jokainen jäsen on oikeutettu äänestämään sille kuuluvalla äänimäärällä, eikä jäsen saa jakaa ääniään.\n5. Kirjallisella ilmoituksella valtuuskuntien johtajien, tilasto- ja talouskomitean tai muiden komiteoiden puheenjohtajalle kuka tahansa luonnonkumin tuottaja voi valtuuttaa minkä tahansa toisen luonnonkumin tuottajan ja mikä tahansa kumin kuluttaja voi valtuuttaa minkä tahansa kumin kuluttajan edustamaan itseään ja käyttämään äänioikeuttaan missä tahansa kokouksessa.\n6. Ryhmän kokous on päätösvaltainen, kun siihen osallistuu jäsenten yksinkertainen enemmistö, johon kuuluu vähintään kaksi luonnonkumin tuottajaa ja kaksi kumin kuluttajaa.\nPäätökset kaikissa kokouksissa tehdään mahdollisuuksien mukaan yksimielisesti ilman eriäviä ääniä, muodollisia vastalauseita tai kannasta pidättäytymisiä. Kokousten puheenjohtajan tehtävänä on pyrkiä kaikkina aikoina saamaan kaikista kysymyksistä aikaan yksimielinen päätös ja jos kannasta pidättäydytään, on annettava riittävästi aikaa kompromissin ja yksimielisyyden aikaansaamiseen, jos mahdollista.\nJos puheenjohtajan näkemyksen mukaan kokouksessa ei ole mahdollista päästä tietystä asiasta yksimielisyyteen, siitä äänestetään.\nÄänestys järjestetään yleensä siten, että päätöksenteko on mahdollisimman avointa, ja äänestys tapahtuu kokouksen puheenjohtajan harkinnan mukaan joko kättä nostamalla tai nimenhuutona. Poikkeustapauksissa puheenjohtaja voi päättää suljetusta äänestyksestä tai postiäänestyksestä, kuitenkin niin, että päätösvaltaisuus toteutuu. Yhden tai useamman jäsenen pyynnöstä puheenjohtaja on päätettävä suljetusta äänestyksestä.\nÄänestettävät päätökset tehdään yleensä, jollei jäljempänä olevista 7.5 ja 7.6 kohdasta muuta johdu, läsnä olevien ja äänestävien jäsenten yksinkertaisella äänten enemmistöllä edellyttäen, että vähintään kaksi luonnonkumin tuottajaa ja kaksi kumin kuluttajaa äänestävät puolesta. Jäsenen, joka pidättyy äänestämästä, ei katsota käyttäneen äänioikeuttaan.\nKun jäsen soveltaa tämän artiklan 5 kohdan määräyksiä ja sen äänioikeutta käytetään kokouksessa, katsotaan jäsenen olevan läsnä ja äänestävän tämän artiklan 7.4, 7.5 ja 7.6 kohtaa sovellettaessa.\nÄänestettävät päätökset, jotka koskevat\ntalousarvion hyväksymistä ja\nXIV artiklan 4 kohdassa tarkoitettua jäsenen äänioikeuden pidättämistä,\ntehdään sekä läsnä olevien ja äänestävien luonnonkumien tuottajien että läsnä olevien ja äänestävien kumin kuluttajien ryhmässä yksinkertaisella äänten enemmistöllä; lisäksi annettujen äänten on yhteenlaskettuna muodostettava vähintään kahden kolmasosan enemmistö läsnä olevista ja äänestävistä jäsenistä.\nPäätökset, jotka koskevat\npäätoimipaikkaa koskevan sopimuksen tarkistamista tai voimassaolon päättymistä;\nperussäännön muuttamista tai voimassaolon päättymistä;\npäätoimipaikan sijaintia ja\nkirjanpidon tarkistusluonnoksen hyväksymistä,\ntehdään aina yksimielisesti.\nVIII World rubber summit (maailman kumikonferenssi)\nRyhmä kokoontuu kerran vuodessa jonkin jäsenen alueella. Jos Maailman kumikonferenssi järjestetään kuitenkin ei-jäsenen alueella, ryhmä voi tällöin kokoontua kyseisessä paikassa. Jos erillistä kutsua ei saada ja hyväksytä, konferenssi järjestetään isäntämaassa. Konferenssiin voidaan kutsua ei-jäseniä, teollisuuden neuvonantajia ja muita asiantuntijoita sekä tarkkailijoita.\nIX Valtuuskuntien johtajat\nRyhmän jäsenet nimeävät kukin yhden edustajan, joka voi ottaa neuvonantajia mukaan kaikkiin valtuuskunnan johtajien kokouksiin.\nValtuuskuntien johtajat valitsevat puheenjohtajan ja varapuheenjohtajan ryhmän kahden varainhoitovuoden pituiseksi toimikaudeksi; heidät voidaan valita kerran uudelleen.\nValtuuskuntien johtajat kokoontuvat päätoimipaikassa tai muussa valitsemassaan paikassa.\nValtuuskuntien johtajat kokoontuvat vähintään kerran kunkin kalenterivuoden ensimmäisen vuosipuoliskon aikana ja muina mahdollisesti päättäminään ajankohtina.\nJos jäsenen edustaja on estynyt osallistumasta ryhmän kokoukseen, jäsentä voi edustaa sijainen. Sijaiselle annetaan kaikki edustajan valtuudet, mukaan lukien äänioikeus.\nValtuuskuntien johtajat voivat nimetä kunakin ajankohtana tarvittaviksi katsomiaan komiteoita ja neuvoa-antavia paneeleja ja päättää niiden jäsenyydestä ja tehtävistä.\nValtuuskuntien johtajat nimeävät riippumattomat tilintarkastajat ryhmän kirjanpidon tarkastamista varten.\nValtuuskuntien johtajilla on oikeus päättää kumiteollisuuden maailmanlaajuista tilannetta ja muita sopiviksi katsomiaan aiheita koskevien tutkimusten tekemisestä ja julkaisemisesta.\nValtuuskuntien johtajat hyväksyvät ryhmän työjärjestyksen.\nX Sihteeristö ja pääsihteeri\nSihteeristö vastaa ryhmän töiden asianmukaisesta suorittamisesta.\nPääsihteeri on sihteeristön toiminnanjohtaja ja vastaa sihteeristön työstä valtuuskuntien johtajille.\nValtuuskuntien johtajat nimittävät pääsihteerin neljän vuoden toimikaudeksi ja tämä voidaan valita keran uudelleen enintään neljän vuoden toimikaudeksi. Valtuuskuntien johtajat päättävät valintaa koskevista säännöistä.\nValtuuskuntien johtajat päättävät pääsihteerin vastuualueista.\ntarjota parasta mahdollista tietoa tilastoista ja yleisistä taloudellisista asioista kumia koskevissa kysymyksissä;\nvalmistella työohjelma ja toteuttaa se;\ntoimia yhteyspisteenä jäsenten välillä kumia koskevissa kysymyksissä kokousten välillä;\ntehdä tarvittavat kokousvalmistelut ja\npitää yhteyksiä muihin kansainvälisiin järjestöihin ja teollisuuteen, jotka toimivat asiaan liittyvillä aloilla ja jotka ovat oleellisia ryhmän työn kannalta.\nXI Tilasto- ja talouskomitea\nTilasto- ja talouskomitea koostuu kaikista jäsenistä, jotka haluavat osallistua sen toimintaan.\nKomitea hyödyntää teollisuuden neuvoa-antavan paneelin asiantuntemusta.\nKomitean jäsenet valitsevat puheenjohtajan ja varapuheenjohtajan keskuudestaan tai teollisuuden neuvoa-antavan paneelin jäsenistä. Valittujen henkilöiden toimikausi on kaksi varainhoitovuotta ja heidät voidaan valita kerran uudelleen.\nKomitea kokoontuu kerran kalenterivuoden aikana sekä muina komitean mahdollisesti päättäminä ajankohtina.\nKomitean tehtävänä on\nanalysoida ja tarkastella sihteeristön toimittamia kumin kysyntä- ja tarjontatilannetta koskevia tilastotietoja;\nhyväksyä sihteeristön työohjelma sekä seurata ja tarkastella sitä ottaen huomioon teollisuuden neuvoa-antavan paneelin mahdolliset kannat ja suositukset ja\nantaa suosituksia valtuuskuntien johtajille työohjelman mukaisten tutkimusten käynnistämisestä, suorittamisesta ja julkaisemisesta sekä asiaan koskevan raportin toimittamisesta valtuuskuntien johtajille hyväksymistä varten.\nXII Teollisuuden neuvoa-antava paneeli\nValtuuskuntien johtajat perustavat teollisuuden neuvoa-antavan paneelin, jonka tehtävänä on toimia viestintäkanavana kaikkien kumialaan liittyvien sektorien, kuten teollisuuden, kaupan, korkeakoulujen, tutkimuksen ja teknologian välillä. Valtuuskuntien johtajat päättävät avoimesta menettelystä teollisuuden neuvoa-antavan paneelin valitsemiseksi.\nTeollisuuden neuvoa-antava paneeli valitsee itselleen puheenjohtajan ja varapuheenjohtajan. Valittujen henkilöiden toimikausi on kaksi varainhoitovuotta ja heidät voidaan valita kerran uudelleen.\nTeollisuuden neuvoa-antavan paneelin tehtävä on\nesittää kantoja ja antaa suosituksia sihteeristön työohjelman laatimista varten;\navustaa tilasto- ja talouskomiteaa sihteeristön työohjelman seurannassa ja tarkastelussa;\navustaa tilasto- ja talouskomiteaa muiden elinten rahoittamien hanke-ehdotusten arvioinnissa ja\ntarvittaessa laatia raportteja ja antaa suosituksia valtuuskuntien johtajille.\nTeollisuuden neuvoa-antava paneeli kokoontuu vähintään kerran vuodessa sekä muina paneelin mahdollisesti päättäminä ajankohtina. Jäsenet voivat tarvittaessa osallistua tarkkailijoina teollisuuden neuvoa-antavan paneelin kokouksiin.\nTeollisuuden neuvoa-antava paneelin puheenjohtaja tai varapuheenjohtaja voi tarvittaessa osallistua tarkkailijana kaikkiin valtuuskuntien johtajien kokouksiin.\nRyhmä on oikeushenkilö. Sillä on erityisesti kelpoisuus tehdä sopimuksia, hankkia ja luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynnissä isäntämaan ja ryhmän välillä tehdyn päätoimipaikkaa koskevan sopimuksen mukaisesti.\nRyhmän, sen pääsihteerin, henkilöstön ja asiantuntijoiden sekä jäsenten edustajien asema, erioikeudet ja -vapaudet heidän ollessaan isäntämaan alueella virkatehtävissä määräytyvät isäntämaan ja ryhmän välillä tehdyn päätoimipaikkaa koskevan sopimuksen mukaisesti.\nXIV Talousarvio ja varainhoitosäännöt\nJäsenet maksavat sovitun rahoitusosuuden ryhmän toimintaan tarvittavia varoja varten. Kaikki jäsenten maksut suoritetaan isäntämaan valuutassa.\nKaikkien jäsenten tasaosuuksina maksamat perusrahoitusosuudet kattavat 60 prosenttia hyväksytystä vuosittaisesta talousarviosta. Jäljelle jäävä 40 prosenttia hyväksytystä talousarviosta katetaan jäsenten suorittamilla maksuilla, jotka suhteutetaan niiden keskimääräiseen kumin tuotantoon tai kulutukseen (sen mukaan kumpi on suurempi) kyseistä varainhoitovuotta edeltävinä kolmena kalenterivuotena. Tilastotietojen puuttuessa pääsihteeri määrittää maksettavan rahoitusosuuden saatavilla olevien parhaiden mahdollisten tietojen perusteella ja pyytää kyseessä olevia jäseniä hyväksymään arvion.\nVarainhoitovuoden aikana ryhmään liittyvät uudet jäsenet maksavat (kuukausittaisen) pro rata -rahoitusosuuden jäljellä olevan vuoden osalta. Uusilta jäseniltä saadut rahoitusosuudet eivät vaikuta muiden jäsenten kyseisen varainhoitovuoden rahoitusosuuksiin, mutta ne otetaan huomioon sitä seuraavan vuoden rahoitusosuuksien arvioinnissa.\nJäsenet, jotka ovat laiminlyöneet rahoitusosuutensa kahden vuoden ajan, menettävät äänioikeutensa, kunnes kaikkien edellisten vuosien rästit ja kuluvan vuoden rahoitusosuus on suoritettu, jollei ryhmä toisin päätä.\nValtuuskuntien johtajat voivat VII artiklan 7.6 kohdan mukaisesti hyväksyä yksimielisesti muutoksia tähän perussääntöön. Sihteeristö ilmoittaa jäsenille muutoksista.\nValtuuskuntien johtajat ilmoittavat, mistä päivämäärästä alkaen ja mitä menettelyjä noudattaen muutoksia sovelletaan.\nXVI Ryhmän jäseneksi liittyminen, ryhmästä eroaminen ja ryhmästä poissulkeminen\nRyhmään liittyminen tapahtuu pääsihteerille tehtävällä ilmoituksella.\nLiittymisen yhteydessä Euroopan unioni tai muu III artiklan 4 kohdassa tarkoitettu hallitustenvälinen järjestö tallettaa sihteeristön huostaan kyseisen järjestön toimivaltaisen viranomaisen antaman selityksen, jossa vahvistetaan sen toimivallan luonne ja laajuus tämän perussäännön soveltamisalalla; toimivallan myöhemmistä merkittävistä muutoksista ilmoitetaan sihteeristölle. Jos Euroopan unioni tai muu hallitustenvälinen järjestö antaa selityksen yksinomaisesta toimivallasta kaikkien tämän perussäännön soveltamisalaan kuuluvien asioiden osalta, tällaisen järjestön jäsenvaltio ei voi liittyä ryhmän jäseneksi ja tällaisten ryhmän jäseninä jo olevien valtioiden on erottava ryhmästä.\nJäsenen eroilmoitus toimitetaan kirjallisena pääsihteerille viimeistään 1 päivänä marraskuuta, ja se tulee voimaan seuraavan kalenterivuoden 30 päivänä kesäkuuta. Jäsenet, jotka antavat eroilmoituksensa 1 päivän marraskuuta jälkeen, ovat velvollisia maksamaan seuraavan varainhoitovuoden rahoitusosuuden.\nJos valtuuskuntien johtajat katsovat jäsenen rikkovan tämän perussäännön mukaisia velvoitteitaan, he voivat yksimielisellä päätöksellä sulkea kyseisen jäsenen pois ryhmästä. Velvoitteitaan rikkova jäsen ei saa käyttää äänioikeuttaan.\nJäsenelle tämän perussäännön mukaisesti ennen eroamista tai poissulkemista syntyneet taloudelliset velvoitteet ryhmää kohtaan eivät pääty jäsenen eroamisen tai poissulkemisen perusteella.\nJäsen, joka on eronnut tai suljettu pois ryhmästä, ei ole oikeutettu saamaan mitään osuutta maksusuoritusten tuotosta tai ryhmän muista varoista, eikä jäsen ole myöskään velvoitettu osallistumaan ryhmän mahdollisen maksuvajeen korvaamiseen tämän perussäännön voimassaolon päättyessä.\nXVII Voimassaolon päättyminen\nTämä perussääntö pysyy voimassa kunnes valtuuskuntien johtajat päättävät yksimielisesti sen voimassaolon päättymisestä.\nTämän perussäännön voimassaolon päättymisestä huolimatta valtuuskuntien johtajat jatkavat toimintaansa enintään 18 kuukauden ajan ryhmän purkamiseksi ja sen tilien selvittämiseksi, ja heillä on tänä aikana tätä varten tarvittavat valtuudet ja tehtävät, mikäli ne on myönnetty VII artiklan 7.6 kohdan mukaisin yksimielisesti tehdyin päätöksin.\nKANSAINVÄLISEN KUMINTUTKIMUSRYHMÄN TYÖJÄRJESTYS\nKansainvälisen kumintutkimusryhmän perussäännön IX artiklan 9 kohdassa edellytetään, että ryhmällä on työjärjestys. Ryhmä hyväksyi tämän työjärjestyksen valtuuskuntien johtajien kokouksessa, joka pidettiin [pvm][paikka]ssa.\nVarainhoitovuosi alkaa 1 päivänä heinäkuuta ja päättyy 30 päivänä kesäkuuta.\n1.1 Jäsenten rahoitusosuudet\nRahoitusosuudet maksetaan vuosittain 1 päivänä heinäkuuta sihteeristön lähettämän virallisen laskun perusteella.\nJos jäsen ei ole maksanut rahoitusosuuttaan kokonaisuudessaan viimeistään 1 päivänä joulukuuta, pääsihteeri tekee kiireellisen vaatimuksen maksun suorittamisesta heti.\nJos rahoitusosuutta ei ole suoritettu kokonaisuudessaan viimeistään 1 päivänä helmikuuta, pääsihteeri ilmoittaa rästistä valtuuskuntien johtajille. Tällöin valtuuskuntien johtajat harkitsevat jäsenen kaikkien äänioikeuksien pidättämistä, lukuun ottamatta tapauksia, joissa äänestetään suoraan ryhmän lakkauttamispäätöksestä johtuvista kysymyksistä.\nJos rahoitusosuutta ei ole maksettu kokonaisuudessaan viimeistään 1 päivänä huhtikuuta, valtuuskuntien johtajat keskeyttävät jäseneltä kaikki sihteeristön palvelut, elleivät he poikkeuksellisista syistä päätä toisin.\nJos jäsen ei ole maksanut rahoitusosuuttaan kokonaisuudessaan viimeistään varainhoitovuoden päättyessä, maksun määrään lisätään isäntämaan vuosi-inflaatio, jota käytettiin laskettaessa talousarviota kullekin vuodelle, jolta rahoitusosuus on rästissä, elleivät valtuuskuntien johtajat toisin päätä.\nRahoitusosuus tarkistetaan ja pääsihteeri ilmoittaa sen jäsenelle varainhoitovuoden kunkin neljännesvuoden lopussa.\nTämän lausekkeen määräysten perusteella tehdyt päätökset ja toimet eivät vaikuta jäsenen oikeuksiin.\nKansainvälisen kumintutkimusryhmän pankkitili on isäntämaassa.\nPankkitili on sekkitili, jota voidaan käyttää myös sähköisten pankkipalvelujen kautta; tilin käyttöön oikeutettuja ovat\nhänen poissa ollessaan tilasto- ja talousasioista vastaava johtaja tai\nheidän poissa ollessaan valtuuskuntien johtajien isäntämaan edustaja.\n15 000 Singaporen dollaria ylittäviin sekkeihin tai sähköiseen asiointiin vaaditaan kaksi allekirjoitusta, joista toisen antaa sihteeristö ja toisen valtuuskuntien johtajien isäntämaan edustaja.\nSihteeristön kirjanpidosta vastaa toiminnan johtamisesta ja hallinnoimisesta vastaava johtaja (Head of Management and Administration).\nSihteeristö valvoo kaikkia tarvittavia isäntämaassa olevia pankkitilejä.\nVastaanotetut rahat tallennetaan viipymättä pankkiin. Pääsihteeri hoitaa käteiskassatiliä, joka on tarkoitettu enintään 1 000 Singaporen dollarin käteismaksuihin ja -tuloihin.\n1.3 Tarjouspyyntöjä koskevat säännöt\nPalvelujen hankinnassa sihteeristö noudattaa seuraavia menettelyjä hankinnan ennakoidun arvon mukaan. Sihteeristö ei saa ”jakaa” hankinnan ennakoitua arvoa osiin välttääkseen hankintamenettelyjen noudattamista.\nArvoltaan vähäiset hankinnat, joiden ennakoitu arvo ei ylitä 3 000:ta Singaporen dollaria (ilman tavara- ja palveluveroa, GST). Hankinnat voidaan tehdä suoraan toimittajalta, jos a) tuotteen hinta (tavara tai palvelu) on tiedossa joko aiemman hankinnan perusteella tai b) hinta on tiedossa toimittajan ilmoittaman hinnan tai joukkoviestinten tai muun luotettavan tunnetun lähteen, kuten esitteiden tai internetin, välittämän tiedon perusteella. Tuotteen hinnan olisi oltava kohtuullinen.\nTarjousten perusteella tehdyt hankinnat, joiden ennakoitu arvo ei ylitä 70 000:ta Singaporen dollaria (ilman tavara- ja palveluveroa, GST). Sihteeristö pyytää tarjouksen vähintään kolmelta toimittajalta ja hyväksyy mahdollisuuksien mukaan hinnaltaan alhaisimman tarjouksen. Jos alhaisinta tarjousta ei hyväksytä, perustelut dokumentoidaan asianmukaisesti. Kaikkiin tällaisiin hankintapäätöksiin vaaditaan pääsihteerin hyväksyntä.\nTarjousten perusteella tehdyt hankinnat, joiden ennakoitu arvo ylittää 70 000 Singaporen dollaria (ilman tavara- ja palveluveroa, GST). Sihteeristön pyytää tarjouksen vähintään kolmelta toimittajalta. Sihteeristö laatii tarjouksista valtuuskuntien johtajille arviointiraportin, joka sisältää tarvittavat suositukset ja huomiot. Hankintapäätöksiin vaaditaan valtuuskuntien johtajien hyväksyntä.\n1.4 Tilintarkastajien nimeäminen\nTilintarkastajat nimetään perussäännön IX artiklan 7 kohdan mukaisesti pääsihteerin suosituksesta; pääsihteeri vastaa tilintarkastajien työn valvonnasta. Pääsihteeri pyytää joka neljäs vuosi tarjouksen vähintään kolmelta laillisesti hyväksytyltä tilintarkastusyritykseltä.\nJäsenille esitetään mahdollisimman pian varainhoitovuoden päättymisen jälkeen ja viimeistään kuuden kuukauden kuluttua sen päättymisestä riippumattomat tilintarkastuskertomukset, ja ne annetaan mahdollisuuksien mukaan valtuuskuntien johtajien hyväksyttäväksi näiden seuraavassa kokouksessa. Tämän jälkeen julkaistaan yhteenveto tarkastetuista tileistä ja taseesta IRSG:n verkkosivuilla.\nPääsihteeri laatii seuraavan varainhoitovuoden talousarvioluonnoksen ja toimittaa sen valtuuskuntien johtajille hyväksymistä varten viimeistään kunkin vuoden 31 päivänä maaliskuuta.\nPääsihteeri toimittaa hyväksytyn talousarvion jäsenille.\nRyhmän kokouksiin osallistuvien jäsenten matka- ja oleskelukuluista vastaavat jäsenet itse.\nPääsihteeri jakaa kaikille jäsenille mahdollisimman pian varainhoitovuoden päättymisen jälkeen vuositilinpäätöksen. Valtuuskuntien johtajien hyväksymisen jälkeen puheenjohtaja tai varapuheenjohtaja, pääsihteeri ja tilintarkastajat varmentavat vuositilinpäätöksen.\nAsianmukaisesti allekirjoitettu ja varmennettu tilinpäätös säilytetään sihteeristössä.\n2. Valtuuskuntien johtajien kokoukset\nValtuuskuntien johtajat voivat kokoontua erityiskokouksiin aina, kun jäsenten yksinkertainen enemmistö tai pääsihteeri puheenjohtajan suostumuksella sitä pyytää.\nPuheenjohtajan kanssa neuvoteltuaan pääsihteeri ilmoittaa kaikista kokouksista sekä toimittaa niiden alustavat esityslistat ja kirjalliset selvitykset jäsenille vähintään 30 päivää ennen istuntoa, lukuun ottamatta hätätapauksia, jolloin ilmoitus on annettava vähintään 15 päivää ennen istuntoa. Kiireellisissä tapauksissa ilmoitetaan kiireellisen tapauksen luonne.\nPuheenjohtajan kanssa neuvoteltuaan pääsihteeri valmistelee kokousten alustavan esityslistan. Jos jäsen haluaa kokouksessa käsiteltävän jotain erityistä kysymystä, jäsen ilmoittaa tästä mahdollisuuksien mukaan pääsihteerille 60 päivää ennen istuntoa ja liittää ilmoitukseen kirjallisen selvityksen.\nJäsenet pyrkivät ilmoittamaan pääsihteerille vähintään viisi päivää ennen kokousta kokoukseen osallistuvien edustajien, varamiesten ja neuvonantajien nimet.\n3. Pääsihteerin nimeäminen\nValtuuskuntien johtajat nimeävät pääsihteerin perussäännön X artiklan 3 kohdan mukaisesti tätä tarkoitusta varten perustetun valintapaneelin suosituksen perusteella.\nValtuuskuntien johtajat perustavat valintapaneelin yleensä vähintään kaksitoista kuukautta ennen toimessa olevan pääsihteerin toimikauden päättymistä.\nValintapaneeli koostuu valtuuskuntien johtajien puheenjohtajasta ja varapuheenjohtajasta, jotka toimivat sen puheenjohtajana ja varapuheenjohtajana, sekä muista jäsenistä, jotka haluavat kuulua siihen.\nToimessa oleva pääsihteeri osallistuu valintapaneelin kokouksiin neuvonantajana ilman äänioikeutta.\nJäsenet vastaavat kaikista edustajiensa kustannuksista ja menoista, jotka johtuvat valintapaneelin kokouksiin ja valintamenettelyyn osallistumisesta.\nValintapaneeli päättää valintakriteereistä ja pääsihteerin toimen mainostamisesta. Ilmoitus julkaistaan soveltuvissa kansainvälisissä viestimissä sekä ISRG:n omien kanavien kautta. Ilmoitus toimitetaan kaikille jäsenille, ja jäsenet huolehtivat sen jakamisesta omassa maassaan.\nHakemukset lähetetään pääsihteerille, joka vastaa valintamenettelyn hallinnollisista kysymyksistä.\nValintapaneeli kokoontuu tarpeen mukaan ja laatii haastatteluja varten luettelon, jossa on enintään kuusi ehdokasta. Hakijoiden on oltava jäsenmaiden kansalaisia.\nEsivalinnan läpäisseiden hakijoiden haastatteluissa pyritään valitsemaan yksimielisellä päätöksellä hakija, joka on soveltuva, riittävän kokenut ja puolueeton sekä kykenevä tekemään tehokkaasti yhteistyötä jäsen- ja muiden hallitusten sekä kansainvälisten ja yksityisten järjestöjen johtavien virkamiesten kanssa ja jota voidaan suositella valtuuskuntien johtajille pääsihteeriksi nimeämistä varten. Siltä varalta, että valittu ehdokas on estynyt ottamaan toimen vastaan terveys- tai muista syistä, nimetään myös varaehdokas. Mikäli yhtä ainoata ehdokasta ei pystytä valitsemaan, valtuuskuntien johtajille suositellaan kahta yksimielisellä päätöksellä valittua ehdokasta.\nValtuuskuntien johtajat päättävät nimityksen ehdoista ja edellytyksistä sekä sopimuksesta.\nSopimuksen voimassaolon päättäminen ennenaikaisesti tärkeästä syystä edellyttää sekä luonnonkumin tuottajien ryhmän läsnä olevien ja äänestävien että kumin kuluttajien ryhmän läsnä olevien ja äänestävien yksinkertaista enemmistöä; lisäksi kyseisten äänten on yhteenlaskettuna muodostettava vähintään kahden kolmasosan enemmistö läsnä olevista ja äänestävistä.\n4. Sihteeristön toiminta\nTehtäviään suorittaessaan sihteeristö ei osallistu mihinkään toimiin, jotka aiheuttavat eturistiriitoja.\nSihteeristö ei pyydä eikä ota vastaan neuvoja yksittäisiltä jäseniltä eikä ryhmän ulkopuolisilta viranomaisilta. Sihteeristö ja henkilöstö pidättäytyvät kaikista toimista, jotka saattaisivat vaikuttaa haitallisesti heidän asemaansa yksinomaan valtuuskuntien johtajille vastuussa olevina kansainvälisinä virkamiehinä.\nJokainen jäsen sitoutuu kunnioittamaan pääsihteerin ja muun henkilöstön velvollisuuksia eikä pyri vaikuttamaan heihin heidän hoitaessaan velvollisuuksiaan.\nSihteeristö pyrkii varmistamaan, ettei mikään julkaistu tieto loukkaa kumia valmistavien, jalostavien tai markkinoivien taikka kuluttavien henkilöiden tai yhtiöiden toimintaan liittyviä liikesalaisuuksia.\nSihteeristö julkaisee säännöllisesti Rubber Statistical Bulletin- ja Rubber Industry Report -tiedotteita sekä hanke- ja tutkimusraportteja.\n5. Teollisuuden neuvoa-antava paneeli\nTeollisuuden neuvoa-antava paneeli koostuu enintään 30 henkilöstä, jotka valtuuskuntien johtajat nimeävät heidän erityisasiantuntemuksensa vuoksi enintään kolmen vuoden toimikaudeksi. Heidät voidaan valita kerran uudelleen.\nKun valtuuskuntien johtajat päättävät uusia teollisuuden neuvoa-antavan paneelin kokoonpanon, sihteeristö pyytää jäseniä, teollisuuden neuvoa-antavaa paneelia ja liitännäisjäseniä nimeämään ehdokkaita.\nSihteeristö antaa näistä ehdokkaista suosituksen valtuuskuntien johtajille harkintaa ja nimeämistä varten.\nValtuuskuntien johtajat päättävät, milloin nimetyt henkilöt aloittavat toimessaan.\nPääsihteeri osallistuu teollisuuden neuvoa-antavan paneelin kokouksiin.\nTeollisuuden neuvoa-antava paneeli laatii oman työjärjestyksensä kansainvälisen kumintutkimusryhmän perussäännön ja työjärjestyksen puitteissa.\nPerussäännön mukaisesti ryhmän kokouksiin osallistuvat tarkkailijat eivät voi osallistua keskusteluihin luottamuksellisista asioista, talousarviosta ja taloudellisista kysymyksistä.\nTeollisuuden neuvoa-antavan paneelin kokouksiin osallistuvien jäsenten matka- ja oleskelukuluista vastaavat jäsenet itse.\nMikä tahansa kumiteollisuudesta kiinnostunut yritys tai järjestö voi liittyä liitännäisjäseneksi maksamalla asianmukaisen vuosittaisen jäsenmaksun.\nVuosittainen jäsenmaksu on ryhmän jäsenten alueella sijaitseville järjestöille tai yksityishenkilöille 3 000 Singaporen dollaria ja ei-jäsenten alueella sijaitseville järjestöille tai yksityishenkilöille 6 000 Singaporen dollaria.\nLiitännäisjäsenet saavat maksutta käyttöönsä kaiken liitännäisjäsenille tarkoitetulla internetsivustolla olevan tiedon. Mahdollisista lisätietopyynnöistä peritään maksu.\n7. World Rubber Summit (Maailman kumikonferenssi)\nKun ryhmä saa ei-jäseneltä tai jäseneltä kutsun isännöidä maailman kumikonferenssia, se hyväksyy kutsun harkinnan jälkeen ainoastaan, jos tätä varten on käytettävissä riittävät varat.\n8. Muutokset ja tarkistaminen\nValtuuskuntien johtajat voivat yksimielisellä päätöksellä milloin tahansa muuttaa tai tarkistaa tätä työjärjestystä.\nKOMISSION TÄYTÄNTÖÖNPANOASETUS (EU) N:o 996/2011,\nannettu 7 päivänä lokakuuta 2011,\nasetusten (EY) N:o 657/2008 ja (EY) N:o 1276/2008 sekä täytäntöönpanoasetuksen (EU) N:o 543/2011 muuttamisesta maatalouden yhteisen markkinajärjestelyn ilmoitusvelvoitteiden osalta\nottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (yhteisiä markkinajärjestelyjä koskeva asetus) (1) ja erityisesti sen 102 artiklan, 103 h artiklan, 170 artiklan c alakohdan ja 192 artiklan 2 kohdan yhdessä sen 4 artiklan kanssa,\nYhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (2) vahvistetaan jäsenvaltioiden toimivaltaisten viranomaisten komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi kyseisessä asetuksessa vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta.\nAsetuksen (EY) N:o 792/2009 mukaan velvollisuudesta käyttää tietojärjestelmiä mainitun asetuksen mukaisesti on säädettävä erityisestä ilmoitusvelvoitteesta annettavissa asetuksissa.\nKomissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.\nMonet ilmoitusvelvoitteet, erityisesti ne, joista säädetään neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta 10 päivänä heinäkuuta 2008 annetussa komission asetuksessa (EY) N:o 657/2008 (3), tukea tai muita taloudellisia suorituksia saavien maataloustuotteiden viennin valvonnasta fyysisten tarkastusten avulla 17 päivänä joulukuuta 2008 annetussa komission asetuksessa (EY) N:o 1276/2008 (4) ja neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetussa komission täytäntöönpanoasetuksessa (EU) N:o 543/2011 (5), on mahdollista täyttää kyseisen järjestelmän avulla asetuksen (EY) N:o 792/2009 mukaisesti.\nTehokkaan hallinnon vuoksi ja kokemukset huomioon ottaen joitain ilmoituksia olisi yksinkertaistettava ja täsmennettävä mainituissa asetuksissa.\nSen vuoksi asetuksia (EY) N:o 657/2008 ja (EY) N:o 1276/2008 sekä täytäntöönpanoasetusta (EU) N:o 543/2011 olisi muutettava.\nKorvataan asetuksen (EY) N:o 657/2008 17 artikla seuraavasti:\n1. Jäsenvaltioiden on toimitettava komissiolle viimeistään edellisen, 1 päivästä elokuuta 31 päivään heinäkuuta ulottuvan ajanjakson päättymistä seuraavana 31 päivänä tammikuuta seuraavat, tämän asetuksen 6 artiklassa määriteltyjen hakijoiden mukaan eritellyt tiedot:\ntarkastettujen hakijoiden lukumäärä;\nniiden oppilaitosten kokonaismäärä, joihin tarkastetut hakijat toimittivat yhteisön tukeen oikeutettuja tuotteita ja kyseisten paikalla tarkastettujen oppilaitosten lukumäärä;\ntuotteiden koostumusta koskevien tarkastusten lukumäärä;\nhaetun, maksetun ja paikalla tarkastetun tuen määrä (euroina);\nhallinnollisen tarkastuksen johdosta vähennetty tuen määrä (euroina);\nhakemuksen myöhästymisen vuoksi 11 artiklan 3 kohdan mukaisesti vähennetty tuen määrä (euroina);\npaikalla tehtyjen tarkastusten johdosta 15 artiklan 9 kohdan mukaisesti takaisin peritty tuki (euroina);\npetostapauksissa 15 artiklan 10 kohdan mukaisesti sovelletut seuraamukset (euroina);\nniiden hakijoiden lukumäärä, joiden hyväksyntä on peruutettu tai keskeytetty 10 artiklan mukaisesti.\nluokittain ja alaluokittain eritellyt maidon ja maitotuotteiden määrät, joista on maksettu tukea;\nkoulumaito-ohjelmaan osallistuneiden oppilaiden arvioitu lukumäärä;\n3. Tässä asetuksessa tarkoitetut ilmoitukset on tehtävä komission asetuksen (EY) N:o 792/2009 (6) mukaisesti.\nKorvataan asetuksen (EY) N:o 1276/2008 16 artiklan toinen kohta seuraavasti:\n”Ensimmäisessä kohdassa tarkoitetut ilmoitukset on tehtävä komission asetuksen (EY) N:o 792/2009 (7) mukaisesti.\nKorvataan 97 artiklan b alakohdan toinen virke seuraavasti:\n”Vuosiraportin on sisällettävä erityisesti liitteessä XIV esitetyt tiedot, ja sitä koskeva ilmoitus on tehtävä komission asetuksen (EY) N:o 792/2009 (8) mukaisesti.\nPoistetaan liitteessä XIV oleva A osan 1 kohdan b alakohta.\nTehty Brysselissä 7 päivänä lokakuuta 2011.\n(2) EUVL L 228, 1.9.2009, s. 3.\n(3) EUVL L 183, 11.7.2008, s. 17.\n(4) EUVL L 339, 18.12.2008, s. 53.\n(5) EUVL L 157, 15.6.2011, s. 1.\n(6) EUVL L 228, 1.9.2009, s. 3.”.\n(7) EUVL L 228, 1.9.2009, s. 3.”.\n(8) EUVL L 228, 1.9.2009, s. 3.”\nKOMISSION TÄYTÄNTÖÖNPANOASETUS (EU) N:o 997/2011,\nTämä asetus tulee voimaan 8 päivänä lokakuuta 2011.\nKOMISSION TÄYTÄNTÖÖNPANOASETUS (EU) N:o 998/2011,\nValkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/12 on vahvistettu komission täytäntöönpanoasetuksella (EU) N:o 971/2011 (3). Kyseiset hinnat ja tullien määrät on viimeksi muutettu komission täytäntöönpanoasetuksella (EU) N:o 995/2011 (4).\n(4) EUVL L 263, 7.10.2011, s. 7.\nValkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 8 päivästä lokakuuta 2011\nannettu 4 päivänä lokakuuta 2011,\nhyväksyttyjen raideliikenteen kalustoyksikkötyyppien eurooppalaisesta rekisteristä\n(tiedoksiannettu numerolla K(2011) 6974)\nottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 34 artiklan 4 kohdan,\nDirektiivin 2008/57/EY 34 artiklan 1 kohdan mukaan Euroopan rautatieviraston, jäljempänä ’virasto’, on perustettava ja pidettävä ajan tasalla rekisteri raideliikenteen kalustoyksikkötyypeistä, joiden käyttöönotolle unionin rautatieverkossa jäsenvaltiot ovat myöntäneet luvan.\nJoidenkin nykyisten kalustoyksikköjen ei voida määrittää vastaavan kalustotyyppiä, joka olisi hyväksytty direktiivin 2008/57/EY 26 artiklan mukaisesti. Rautatieala saattaa kuitenkin hyötyä mahdollisuudesta sisällyttää kaikkien käytössä olevien kalustoyksikköjen tekniset ominaisuudet yhteen rekisteriin.\nDirektiivin 2008/57/EY 33 artiklan 2 kohdan e alakohdassa mainitut kalustoyksikön käyttöön liittyvät mahdolliset rajoitukset vahvistetaan useimmissa tapauksissa erillisissä säännöissä. Nämä rajoitussäännöt pitäisi yhdenmukaistaa. Kansallisia rajoitussääntöjä pitäisi käyttää vain, kun rajoitukset liittyvät jäsenvaltion nykyisen rautatiejärjestelmän erityispiirteisiin eikä niitä todennäköisesti sovelleta samassa merkityksessä muissa jäsenvaltioissa. Viraston olisi pidettävä ajantasaista luetteloa yhdenmukaistetuista rajoitussäännöistä ja kansallisista säännöistä ja julkaistava ne verkkosivustollaan.\nDirektiivin 2008/57/EY 34 artiklan 3 kohdassa säädetään, että kun jäsenvaltiossa myönnetään, muutetaan, keskeytetään tai peruutetaan tyyppihyväksyntä, kansallisten turvallisuusviranomaisten on ilmoitettava asiasta virastolle, jotta tämä voi saattaa rekisterin ajan tasalle. Rekisterin pitäisi sisältää kalustoyksikkötyypit, jotka on hyväksytty direktiivin 2008/57/EY 26 artiklan mukaisesti. Siksi tehdessään ilmoituksen virastolle kansallisten turvallisuusviranomaisten olisi ilmoitettava, mitkä tietyn tyypin parametrit on tarkistettu ilmoitettujen kansallisten sääntöjen mukaisesti. Tämä ilmoitus olisi laadittava direktiivin 2008/57/EY 27 artiklan 4 kohdassa tarkoitetun vertailuasiakirjan mukaisesti.\nEuroopan rautatievirasto antoi komissiolle 20 päivänä joulukuuta 2010 suosituksen ERA/REC/07–2010/INT.\nTässä päätöksessä säädetyt toimenpiteet ovat direktiivin 2008/57/EY 29 artiklalla perustetun komitean lausunnon mukaiset,\nTässä päätöksessä vahvistetaan direktiivin 2008/57/EY 34 artiklassa tarkoitettua hyväksyttyjen kalustoyksikkötyyppien eurooppalaista rekisteriä koskeva eritelmä.\nHyväksyttyjen kalustoyksikkötyyppien eurooppalaista rekisteriä koskeva eritelmä\n1. Viraston on perustettava hyväksyttyjen kalustoyksikkötyyppien eurooppalainen rekisteri liitteissä I ja II esitetyn eritelmän pohjalta sekä hoidettava ja pidettävä yllä tätä rekisteriä.\n2. Hyväksyttyjen kalustoyksikkötyyppien eurooppalainen rekisteri (ERATV) sisältää tiedot kalustoyksikkötyypeistä, jotka jäsenvaltiot ovat hyväksyneet direktiivin 2008/57/EY 26 artiklan mukaisesti.\n3. Kalustoyksikkötyyppien, jotka jokin jäsenvaltio on hyväksynyt ennen 19 päivää heinäkuuta 2010 ja joiden osalta yksi tai useampi kalustoyksikkö on hyväksytty yhdessä tai useammassa jäsenvaltiossa direktiivin 2008/57/EY 22 tai 24 artiklan mukaisesti heinäkuun 19 päivän 2010 jälkeen, katsotaan kuuluvan direktiivin 2008/57/EY 26 artiklan säännösten soveltamisalaan, ja ne on rekisteröitävä ERATV:hen. Tällöin kirjattavat tiedot saattavat rajoittua parametreihin, jotka on tarkastettu tyyppihyväksyntäprosessin aikana.\n4. Liitteessä I olevassa 1 kohdassa vahvistetaan kalustoyksikkötyypit, joiden rekisteröinti on vapaaehtoista.\n5. Kunkin kalustoyksikkötyypin saaman numeron on oltava rakenteeltaan liitteessä III vahvistetun mukainen.\n6. Rekisterin on oltava toimintakunnossa viimeistään 31 päivänä joulukuuta 2012. Virasto julkaisee sitä ennen hyväksyttyjä kalustoyksikkötyyppejä koskevat tiedot verkkosivustollaan.\nTiedot, jotka kansallisten turvallisuusviranomaisten on lähetettävä\n1. Jäsenvaltioiden on varmistettava, että kansalliset turvallisuusviranomaiset toimittavat tiedot myöntämistään tyyppihyväksynnöistä liitteen II mukaisesti.\n2. Kansallisten turvallisuusviranomaisten on toimitettava tämän artiklan 1 kohdassa tarkoitetut tiedot liitteessä I olevassa 5.2 kohdassa vahvistettujen sääntöjen mukaisesti.\n3. Kansallisten turvallisuusviranomaisten on toimitettava tiedot täyttämällä vakiomuotoisen verkkopohjaisen sähköisen lomakkeen asiaankuuluvat kentät.\n4. Kansallisten turvallisuusviranomaisten on toimitettava tiedot heinäkuun 19 päivän 2010 jälkeen ja ennen tämän päätöksen voimaantuloa myöntämistään kalustoyksikkötyyppien hyväksynnöistä viimeistään neljän kuukauden kuluttua tämän päätöksen voimaantulosta.\n1. Yhdenmukaistettuja rajoitussääntöjä on sovellettava kaikissa jäsenvaltioissa.\nViraston on pidettävä ajan tasalla koko unionin rautatiejärjestelmää koskeva yhdenmukaistettujen rajoitussääntöjen luettelo ja julkaistava se verkkosivustollaan.\nJos kansallinen turvallisuusviranomainen katsoo, että yhdenmukaistettujen rajoitussääntöjen luetteloon on tarpeen lisätä uudet säännöt, se pyytää virastoa arvioimaan näiden uusien sääntöjen lisäämistä luetteloon.\nViraston on arvioitava pyyntö kuullen muita kansallisia turvallisuusviranomaisia. Viraston on lisättävä tarvittaessa uudet rajoitussäännöt luetteloon. Ennen muutetun luettelon julkaisemista viraston on ilmoitettava siitä sekä siihen liittyvästä muutospyynnöstä ja sen arvioinnista komissiolle.\nKomissio tiedottaa asiasta jäsenvaltioille direktiivin 2008/57/EY 29 artiklan 1 kohdalla perustetun komitean välityksellä.\n2. Viraston on pidettävä ajan tasalla luettelo kansallisista rajoitussäännöistä. Kansallisia rajoitussääntöjä käytetään vain, kun rajoitukset liittyvät jäsenvaltion nykyisen rautatiejärjestelmän erityispiirteisiin eikä niitä todennäköisesti sovelleta samassa merkityksessä muissa jäsenvaltioissa.\nNiiden rajoitustyyppien osalta, joita ei mainita 1 kohdassa tarkoitetussa luettelossa, kansallinen turvallisuusviranomainen pyytää virastoa sisällyttämään uudet säännöt kansallisten rajoitussääntöjen luetteloon. Viraston on arvioitava pyyntö kuullen muita kansallisia turvallisuusviranomaisia. Viraston on lisättävä tarvittaessa uudet rajoitussäännöt luetteloon. Ennen muutetun luettelon julkaisemista virasto ilmoittaa siitä sekä siihen liittyvästä muutospyynnöstä ja sen arvioinnista komissiolle.\n3. Monikansallisten turvallisuusviranomaisten rajoitussääntöjä käsitellään kuten kansallisia rajoitussääntöjä.\n4. Koodaamattomia rajoituksia käytetään vain, kun rajoituksia ei niiden erityisluonteen vuoksi todennäköisesti sovelleta moniin eri kalustoyksikkötyyppeihin.\n1. Viraston on julkaistava hyväksyttyjen kalustoyksikkötyyppien eurooppalaisen rekisterin soveltamisohjeet ja pidettävä ne ajan tasalla. Nämä ohjeet sisältävät muun muassa kunkin parametrin osalta viittauksen yhteentoimivuuden teknisten eritelmien lausekkeisiin, joissa ilmoitetaan kyseistä parametria koskevat vaatimukset.\n2. Viraston on annettava komissiolle suositus ennen heinäkuun 19 päivää 2010 hyväksyttyjen kalustoyksikkötyyppien mahdollisesta sisällyttämisestä rekisteriin sekä tämän päätöksen mahdollisesta tarkistamisesta saatujen kokemusten pohjalta viimeistään kahdeksantoista kuukauden kuluttua tämän päätöksen voimaantulosta.\nTätä päätöstä sovelletaan 15 päivästä huhtikuuta 2012.\nTämä päätös on osoitettu Euroopan rautatievirastolle ja kaikille jäsenvaltioille.\nTehty Brysselissä 4 päivänä lokakuuta 2011.\n1. VAPAAEHTOISESTI REKISTERÖITÄVÄT KALUSTOYKSIKKÖTYYPIT\nEnnen heinäkuun 19 päivää 2010 hyväksyttyjen kalustoyksikkötyyppien, joiden osalta ei ole hyväksytty uusia kalustoyksiköitä heinäkuun 19 päivän 2010 jälkeen, rekisteröinti ERATV:hen on vapaaehtoista.\nLisäksi seuraavien kalustoyksikkötyyppien rekisteröinti on vapaaehtoista:\nkalustoyksiköt, joiden käyttöönotto on hyväksytty ennen heinäkuun 19 päivää 2010 ja joille on myönnetty täydentävä käyttöönottolupa direktiivin 2008/57/EY 23 tai 25 artiklan mukaisesti,\nkalustoyksiköt, joiden käyttöönotto on hyväksytty ennen heinäkuun 19 päivää 2010 ja joille on myönnetty uusi käyttöönottolupa parannuksen tai uudistamisen jälkeen,\nkalustoyksiköt, jotka tulevat kolmansista maista ja jotka on hyväksytty EU:n alueella COTIF 1999 -sopimuksen ja varsinkin sen liitteiden F ja G mukaisesti, tai\nkalustoyksiköt, jotka tulevat kolmansista maista ja jotka on hyväksytty direktiivin 2008/57/EY 21 artiklan 11 kohdan säännösten mukaisesti.\nNäissä neljässä tapauksessa, joissa rekisteröinti on vapaaehtoista, kirjattavat tiedot voivat rajoittua parametreihin, jotka on tarkastettu hyväksyntäprosessin aikana.\nTilapäisiä lupia, kuten testaus- ja koeajolupia, ei kirjata ERATV:hen.\n2. TOIMINNALLINEN RAKENNE\n2.1 ERATV:n hallinnointi\nVirasto hoitaa ja hallinnoi ERATV:tä. Virasto luo käyttäjätilit ja myöntää käyttöoikeudet kansallisten turvallisuusviranomaisten pyynnöstä tämän eritelmän mukaisesti.\n2.2 ERATV:n osoite\nERATV on verkkopohjainen sovellus. Sen osoite ilmoitetaan viraston verkkosivuilla.\n2.3 Käyttäjät ja käyttöoikeudet\nERATV:n käyttäjät ovat seuraavat:\nKunkin jäsenvaltion kansallinen turvallisuusviranomainen\nSellaisten tähän jäsenvaltioon liittyvien tietojen toimittaminen, jotka viraston on määrä vahvistaa.\nRajoittamaton pääsy kaikkiin tietoihin, myös tietoihin, joiden vahvistaminen on kesken.\nSisäänkirjautuminen käyttäjätunnuksella ja salasanalla.\nKäyttöön ei tule palveluosoitteita tai nimettömiä käyttäjätilejä. Kansallisen turvallisuusviranomaisen pyynnöstä voidaan luoda useita tilejä.\nTämän eritelmän noudattamisen vahvistaminen ja kansallisen turvallisuusviranomaisen toimittamien tietojen julkaiseminen.\nPääsy vahvistettuihin tietoihin.\n2.4 Liitäntä ulkoisiin järjestelmiin\nJokaiseen ERATV:hen rekisteröityyn (eli vahvistettuun ja julkaistuun) kalustoyksikkötyyppiin pääsee hyperlinkistä. Ulkoiset sovellukset voivat käyttää näitä hyperlinkkejä.\nERATV:n ja eurooppalaisen keskitetyn virtuaalisen rekisterin (ECVVR) (1) välisiin mahdollisiin linkkeihin on kiinnitettävä huomiota.\n2.5 Linkit muihin rekistereihin ja tietokantoihin\nERATV:tä kehittäessään viraston on otettava täysin huomioon liitännät, myös koordinoidut siirtymäkaudet, seuraaviin rekistereihin ja tietokantoihin:\nkansalliset kalustorekisterit (2) (NVR) ja ECVVR: ECVVR:ssä olevan kalustoyksikkötyyppiä koskevan tiedon muodon on vastattava yksikäsitteisesti ERATV:n tyyppien kuvausta ja tarvittaessa tyyppien versiota.\ninfrastruktuurirekisteri (RINF) (3): RINF:n ja ERATV:n parametriluettelojen ja niiden tietojen muodon on vastattava toisiaan, kaikki RINF:n ja ERATV:n eritelmien päivitykset tai tarkistukset mukaan luettuina.\nkansallisten sääntöjen vertailuasiakirja (direktiivin 2008/57/EY 27 artikla): kun vertailuasiakirja on saatavana, parametriluettelon, jonka vaatimustenmukaisuutta suhteessa ERATV:ssä ilmoitettuihin kansallisiin sääntöihin arvioidaan, on vastattava yksikäsitteisesti vertailuasiakirjassa ilmoitettua parametriluetteloa. ERATV:n ei pidä sallia viittausta mihinkään parametriin, joka ei sisälly vertailuasiakirjaan.\nPääsääntöisesti ERATV:n on oltava käytettävissä vuoden jokaisena päivänä ympäri vuorokauden, ja tavoitteena on, että järjestelmän käytettävyysaste on 98 prosenttia. Jos viraston normaalien työskentelyaikojen ulkopuolella tapahtuu kuitenkin toimintahäiriö, palvelu palautetaan viraston seuraavana työpäivänä toimintahäiriön jälkeen. Huollon aikana järjestelmän käyttö keskeytetään mahdollisimman lyhyeksi ajaksi.\nViraston luomia käyttäjätilejä ja salasanoja ei saa paljastaa kolmannelle osapuolelle, ja niitä on käytettävä tämän eritelmän mukaisesti.\n3. TEKNINEN RAKENNE\n3.1. Järjestelmän rakenne\nERATV on verkkopohjainen sovellus, jota virasto hoitaa ja hallitsee.\nERATV:hen voidaan kirjata 35 000 kalustoyksikkötyypin täydelliset tiedot.\nKäyttäjät voivat käyttää ERATV:tä tavallisen Internet-yhteyden välityksellä.\nERATV:n rakenne esitetään seuraavassa kuvassa:\nYhteyden ottaminen ERATV:hen edellyttää Internet-selainta ja Internet-yhteyttä.\nERATV:n toimintatilat ovat seuraavat:\nNormaali toimintatila: normaalin toimintatilan aikana kaikki toiminnot ovat käytettävissä.\nHuoltotila: huoltotilan aikana käyttäjät eivät voi käyttää ERATV:tä.\n5. TIETOJEN TALLENTAMISTA JA KÄYTTÖÄ KOSKEVAT SÄÄNNÖT\nJokaisen kansallisen turvallisuusviranomaisen on toimitettava tiedot myöntämistään kalustoyksikkötyyppien hyväksynnöistä.\nERATV:ssä on verkkopohjainen työkalu kansallisten turvallisuusviranomaisten ja viraston välistä tiedonvaihtoa varten. Tämä työkalu mahdollistaa tietojen vaihtamisen seuraavilla tavoilla:\nKansallinen turvallisuusviranomainen toimittaa virastolle rekisteriä varten tietoja, kuten\ntietoja uuden kalustoyksikkötyypin hyväksymisestä (tällöin kansallinen turvallisuusviranomainen toimittaa täydelliset tiedot liitteen II mukaisesti),\ntietoja ERATV:hen aiemmin rekisteröidyn kalustoyksikkötyypin hyväksymisestä (tällöin kansallinen turvallisuusviranomainen toimittaa vain itse hyväksyntää koskevat tiedot eli täyttää liitteessä II olevan luettelon kohdan 3 kentät),\ntietoja olemassa olevan hyväksynnän muuttamisesta (tällöin kansallinen turvallisuusviranomainen toimittaa vain muutettavia kenttiä koskevat tiedot; tähän ei välttämättä kuulu kalustoyksikön ominaisuuksia koskevien tietojen muuttamista),\ntietoja olemassa olevan hyväksynnän keskeyttämisestä (tällöin kansallinen turvallisuusviranomainen ilmoittaa vain keskeyttämispäivämäärän),\ntietoja olemassa olevan hyväksynnän uudelleenaktivoinnista (tällöin kansallinen turvallisuusviranomainen toimittaa vain muutettavia kenttiä koskevat tiedot), erottaen toisistaan seuraavat:\nuudelleenaktivointi ilman, että tietoja muutetaan,\nuudelleenaktivointi niin, että tietoja muutetaan (nämä tiedot eivät saa liittyä kalustoyksikön ominaisuuksiin),\ntietoja hyväksynnän peruuttamisesta,\ntietoja virheen korjaamisesta.\nVirasto lähettää kansalliselle turvallisuusviranomaiselle tietojen selventämistä ja/tai korjaamista koskevia pyyntöjä.\nKansallinen turvallisuusviranomainen lähettää vastauksia viraston lähettämiin tietojen selventämistä ja/tai korjaamista koskeviin pyyntöihin.\nKansallinen turvallisuusviranomainen toimittaa tiedot rekisterin päivittämistä varten sähköisesti käyttäen verkkopohjaista sovellusta sekä vakiomuotoista verkkopohjaista sähköistä lomaketta, jonka asiaankuuluvat kentät täytetään liitteessä II esitetyllä tavalla.\nVirasto tarkistaa kansallisen turvallisuusviranomaisen toimittamat tiedot selvittääkseen, vastaavatko ne tätä eritelmää, ja joko vahvistaa ne tai pyytää selvennystä.\nJos virasto katsoo, etteivät kansallisen turvallisuusviranomaisen toimittamat tiedot ole tämän eritelmän mukaiset, se pyytää kansallista turvallisuusviranomaista korjaamaan tai selventämään toimitettuja tietoja.\nAina, kun kalustoyksikkötyyppiä koskevia tietoja päivitetään, järjestelmä luo vahvistusviestin, joka lähetetään sähköpostilla tiedot toimittaneen kansallisen turvallisuusviranomaisen käyttäjille, niiden kaikkien muiden jäsenvaltioiden kansallisille turvallisuusviranomaisille, joissa tyyppi on hyväksytty, sekä virastolle.\n5.2 Kansallinen turvallisuusviranomainen tietojen toimittajana\n5.2.1 Uuden kalustoyksikkötyypin hyväksyminen\nKansallinen turvallisuusviranomainen ilmoittaa virastolle kaikista uuden kalustoyksikkötyypin hyväksynnöistä kahdenkymmenen (20) työpäivän kuluessa hyväksynnän myöntämisestä.\nVirasto tarkistaa kansallisen turvallisuusviranomaisen toimittamat tiedot ja joko vahvistaa ne ja antaa kalustoyksikkötyypille liitteen III mukaisen numeron tai pyytää sitä korjaamaan tai selventämään tietoja kahdenkymmenen (20) työpäivän kuluessa tietojen vastaanottamisesta. ERATV:hen rekisteröityjen tyyppien tahattomien päällekkäisyyksien välttämiseksi virasto tarkistaa erityisesti, sikäli kuin ERATV:ssä saatavilla olevat tiedot sen sallivat, ettei toinen jäsenvaltio ole rekisteröinyt kyseistä tyyppiä aiemmin.\nVahvistettuaan kansallisen turvallisuusviranomaisen toimittamat tiedot virasto antaa uudelle kalustoyksikkötyypille numeron. Kalustoyksikkötyypin numeron antamista koskevat säännöt vahvistetaan liitteessä III.\n5.2.2 ERATV:hen aiemmin rekisteröidyn kalustoyksikkötyypin hyväksyminen\nKansallinen turvallisuusviranomainen ilmoittaa virastolle ERATV:hen jo rekisteröidyn kalustoyksikkötyypin (kuten toisen jäsenvaltion hyväksymän tyypin) hyväksynnästä kahdenkymmenen (20) työpäivän kuluessa hyväksynnän myöntämisestä.\nVirasto tarkistaa kansallisen turvallisuusviranomaisen toimittamat tiedot ja joko vahvistaa ne tai pyytää niiden korjaamista tai selventämistä kymmenen (10) työpäivän kuluessa tietojen vastaanottamisesta.\nVahvistettuaan kansallisen turvallisuusviranomaisen toimittamat tiedot virasto täydentää tätä kalustoyksikkötyyppiä koskevia tietoja tiedoilla, jotka koskevat hyväksyntää hyväksynnän myöntäneen kansallisen turvallisuusviranomaisen jäsenvaltiossa.\n5.2.3 Olemassa olevan hyväksynnän muuttaminen\nKansallinen turvallisuusviranomainen ilmoittaa virastolle olemassa olevaan kalustoyksikkötyypin hyväksyntään tehdystä muutoksesta kahdenkymmenen (20) työpäivän kuluessa hyväksynnän muuttamisesta.\nVirasto tarkistaa kansallisen turvallisuusviranomaisen toimittamat tiedot ja joko vahvistaa ne tai pyytää niiden korjaamista tai selventämistä kymmenen (10) työpäivän kuluessa tietojen vastaanottamisesta. Virasto tarkistaa erityisesti, että pyydetyissä muutoksissa on todella kyse olemassa olevan tyyppihyväksynnän muutoksesta (esimerkiksi lupaehtojen muutoksista, tyyppitarkastustodistuksen muutoksista) eikä uudesta kalustoyksikkötyypistä.\nVahvistettuaan kansallisen turvallisuusviranomaisen toimittamat tiedot virasto julkaisee ne.\nKansallinen turvallisuusviranomainen ilmoittaa virastolle olemassa olevan kalustoyksikkötyypin hyväksynnän keskeyttämisestä viiden (5) työpäivän kuluessa hyväksynnän keskeyttämisestä.\nVirasto tarkistaa kansallisen turvallisuusviranomaisen toimittamat tiedot ja joko vahvistaa ne tai pyytää niiden korjaamista tai selventämistä viiden (5) työpäivän kuluessa tietojen vastaanottamisesta.\n5.2.5 Uudelleenaktivointi muutoksitta\nKansallinen turvallisuusviranomainen ilmoittaa virastolle kalustoyksikkötyypin aiemmin keskeytetyn hyväksynnän uudelleenaktivoinnista kahdenkymmenen (20) työpäivän kuluessa hyväksynnän uudelleenaktivoinnista. Kansallinen turvallisuusviranomainen vahvistaa, että alkuperäinen hyväksyntä aktivoidaan uudelleen ilman muutoksia.\n5.2.6 Uudelleenaktivointi muutoksin\nKansallinen turvallisuusviranomainen ilmoittaa virastolle kalustoyksikkötyypin aiemmin keskeytetyn hyväksynnän uudelleenaktivoinnista kahdenkymmenen (20) työpäivän kuluessa hyväksynnän uudelleenaktivoinnista. Kansallinen turvallisuusviranomainen ilmoittaa, että uudelleenaktivointiin liittyy alkuperäisen hyväksynnän muutos. Kansallisen turvallisuusviranomainen toimittaa muutosta koskevat tiedot.\nTällöin on sovellettava edellä kohdassa 5.2.3 esitettyä hyväksynnän muuttamista koskevaa menettelyä.\nKansallinen turvallisuusviranomainen ilmoittaa virastolle olemassa olevan kalustoyksikkötyypin hyväksynnän peruuttamisesta viiden (5) työpäivän kuluessa hyväksynnän peruuttamisesta.\nJos hyväksynnällä on voimassaoloaika, tietotekninen järjestelmä muuttaa automaattisesti hyväksynnän tilaksi ”päättynyt” asiaankuuluvan kansallisen turvallisuusviranomaisen ilmoittaman voimassaoloajan mukaisesti.\n5.2.8 Hyväksynnän muuttaminen, joka voi johtaa rekisteröidyn kalustoyksikkötyypin muuttamiseen\nEnnen kuin kansallinen turvallisuusviranomainen pyytää hyväksynnän muuttamista, joka voi johtaa rekisteröidyn kalustoyksikkötyypin muuttamiseen, sen on oltava yhteydessä niihin kansallisiin turvallisuusviranomaisiin, jotka ovat myöntäneet kyseisen rekisteröidyn tyypin hyväksynnän, ja erityisesti viranomaiseen, joka on rekisteröinyt tyypin ERATV:hen.\n5.3 Virasto tietojen syöttäjänä tai muuttajana\nTavallisesti virasto ei lisää rekisteriin tietoja. Tietoja toimittavat vain kansalliset turvallisuusviranomaiset, ja viraston tehtävänä on vain vahvistaa ja julkaista tietoja.\nPoikkeustilanteissa, jos esimerkiksi normaalia menettelyä ei voida teknisistä syistä noudattaa, virasto voi syöttää tietoja ERATV:hen tai muuttaa ERATV:ssä olevia tietoja kansallisen turvallisuusviranomaisen pyynnöstä. Tällöin tietojen syöttämistä tai muuttamista pyytäneen kansallisen turvallisuusviranomaisen on vahvistettava viraston syöttämät tai muuttamat tiedot ja viraston on dokumentoitava menettely asianmukaisesti. Edellä olevan 5.2 kohdan mukaisia aikatauluja, jotka koskevat tietojen syöttämistä ERATV:hen, on noudatettava.\n5.4 Virasto tietojen julkaisijana\nVirasto julkaisee vahvistetut tiedot.\n5.5 Toimitetuissa tiedoissa olevien virheiden käsittely\nERATV:hen kirjatuissa tiedoissa olevat virheet voidaan korjata. Kun virhe on korjattu, ERATV:stä ilmenee korjauksen päivämäärä.\n5.6 Mahdollisuus tehdä hakuja ja saada raportteja\nSeuraavat tahot saavat ERATV:stä seuraavia raportteja:\nkansallinen turvallisuusviranomainen ja virasto:\njonkin kansallisen turvallisuusviranomaisen toimittamat, liitteessä II mainitut tiedot, joita virasto ei ole vahvistanut, jostakin kalustoyksikkötyypistä, jonka hyväksyntä on voimassa, keskeytetty tai peruutettu (mukaan luettuina päättyneet hyväksynnät), jos näitä tietoja säilytetään aiemmissa tiedoissa,\nkaikki yleisön saatavilla olevat raportit,\njonkin kansallisen turvallisuusviranomaisen toimittamat, liitteessä II mainitut tiedot, jotka virasto on vahvistanut, jostakin kalustoyksikkötyypistä, jonka hyväksyntä on voimassa, keskeytetty tai peruutettu (mukaan luettuina päättyneet hyväksynnät), jos näitä tietoja säilytetään aiemmissa tiedoissa.\nYleisö voi tehdä ERATV:stä hakuja ainakin seuraavilla hakukriteereillä ja millä tahansa niiden yhdistelmällä:\ntyypin nimi tai sen osa,\nvalmistajan nimi tai sen osa,\nyhteentoimivuuden tekniset eritelmät (YTE), joita tyyppi vastaa,\njäsenvaltio, jossa, tai niiden jäsenvaltioiden yhdistelmä, joissa kyseinen kalustoyksikkötyyppi on hyväksytty,\njokin tekninen ominaisuus.\nHakukriteereissä on voitava ilmoittaa tarvittaessa teknisen ominaisuuden vaihteluväli.\n5.7 Aikaisemmat tiedot\nERATV:ssä on säilytettävä täydelliset tiedot kaikista aikaisemmista muutoksista, myös virheiden korjauksista, selvennyspyynnöistä ja vastauksista, jotka liittyvät rekisteröityyn kalustoyksikkötyyppiin, kymmenen vuoden ajan hyväksynnän peruuttamisesta kaikissa jäsenvaltioissa ja kymmenen vuoden ajan siitä, kun tämän tyypin viimeisen kalustoyksikön rekisteröinti poistetaan mistä tahansa NVR:stä, sen mukaan, kumpi tapahtuu myöhemmin.\n5.8 Automaattinen muutosilmoitus\nKalustoyksikkötyypin hyväksynnän muuttamisen, keskeyttämisen, uudelleenaktivoinnin tai peruuttamisen jälkeen tietotekninen järjestelmä lähettää niiden jäsenvaltioiden kansallisille turvallisuusviranomaisille, joissa kalustoyksikkötyypit on hyväksytty, automaattisesti sähköpostiviestin, jossa kerrotaan muutoksesta.\nJos hyväksynnällä on voimassaoloaika, tietotekninen järjestelmä lähettää asiaankuuluvalle kansalliselle turvallisuusviranomaiselle automaattisen sähköpostiviestin, jossa ilmoitetaan tulevasta päättymispäivästä, kolme (3) kuukautta ennen kyseistä päivää.\nTermi tai lyhenne\nDirektiivin 2008/57/EY 2 artiklan c kohdassa määritelty raideliikenteen kalustoyksikkö.\nDirektiivin 2008/57/EY 2 artiklan w kohdassa määritelty kalustoyksikkötyyppi. Tyypin on vastattava yksikköä, joka on käynyt läpi vaatimustenmukaisuuden arvioinnin ja hyväksynnän. Tämä yksikkö voi muodostua yhdestä kalustoyksiköstä, kalustoyksikköjonosta tai junayksiköstä.\nTyyppitarkastustodistuksen mukainen tyypin versio.\nLuonnollinen henkilö tai oikeushenkilö, joka valmistaa kalustoyksikön tai teettää kalustoyksikön suunnittelun tai valmistuksen ja markkinoi kyseistä kalustoyksikköä nimellään tai tavaramerkillään. ERATV:ssä annettu tieto valmistajasta on vain viitteellinen eikä vaikuta teollis- ja tekijänoikeuksiin, sopimusvastuisiin tai siviilioikeudelliseen vastuuseen.\nYksikkö, joka on hakenut ja saanut kalustoyksikkötyypin hyväksynnän.\nMikä tahansa kalustoyksikkötyypin hyväksynnässä mainittu, kyseisen tyypin mukaisen kalustoyksikön käyttöönottoa tai käyttöä koskeva ehto tai rajoitus. Rajoitukset eivät käsitä liitteen II kohtaan 4 (parametriluettelo ja parametrien muoto) sisältyviä teknisiä ominaisuuksia.\nKansallisen turvallisuusviranomaisen tekemä päätös siitä, kyseisen kansallisen turvallisuusviranomaisen jollekin kalustoyksikkötyypille aiemmin antaman hyväksynnän tiettyjä ehtoja on muutettava. Hyväksynnän muutos voi käsittää muun muassa rajoituksia, voimassaoloajan muutoksen tai hyväksynnän uusimisen sääntömuutoksen jälkeen.\nKansallisen turvallisuusviranomaisen tekemä päätös siitä, että jonkin kalustoyksikkötyypin hyväksyntä ei ole tilapäisesti voimassa eikä yhdenkään kalustoyksikön käyttöönottoon saa antaa lupaa sillä perusteella, että se on kyseisen tyypin mukainen, ennen kuin keskeytyksen perusteena olleet syyt on tutkittu. Kalustoyksikkötyypin hyväksynnän keskeyttäminen ei koske jo käytössä olevia kalustoyksikköjä.\nKansallisen turvallisuusviranomaisen tekemä päätös siitä, että sen aiemmin tekemä päätös hyväksynnän keskeyttämisestä ei ole enää voimassa.\nKansallisen turvallisuusviranomaisen tekemä päätös siitä, että jonkin kalustoyksikkötyypin hyväksyntä ei ole enää voimassa eikä yhdenkään kalustoyksikön käyttöönottoon saa antaa lupaa sillä perusteella, että se on kyseisen tyypin mukainen. Kalustoyksikkötyypin hyväksynnän peruuttaminen ei koske jo käytössä olevia kalustoyksikköjä.\nToimitetut tai julkaistut tiedot, jotka eivät vastaa kalustoyksikkötyypin hyväksyntää. Hyväksynnän muutos ei kuulu tämän määritelmän piiriin.\n(1) Sellaisena kuin siitä säädetään 9 päivänä marraskuuta 2007 tehdyssä komission päätöksessä 2007/756/EY kansallista rekisteriä koskevasta direktiivien 96/48/EY ja 2001/16/EY 14 artiklan 4 ja 5 kohdassa säädetystä yhteisestä eritelmästä (EUVL L 305, 23.11.2007, s. 30).\n(2) Sellaisina kuin niistä säädetään päätöksessä 2007/756/EY.\n(3) Josta säädetään 15 päivänä syyskuuta 2011 annetussa komission päätöksessä 2011/633/EU rautatieinfrastruktuurirekisteriä koskevista yhteisistä eritelmistä (EUVL L 256, 1.10.2011, s. 1).\nREKISTERÖITÄVÄT TIEDOT JA NIIDEN MUOTO\nERATV sisältää kunkin hyväksytyn kalustoyksikkötyypin osalta seuraavat tiedot:\neri jäsenvaltioissa myönnetyt hyväksynnät, mukaan luettuina yleiset tiedot näistä hyväksynnöistä, niiden tilasta (voimassa, keskeytetty tai peruutettu), luettelo parametreista, joiden yhteensopivuus kansallisten sääntöjen kanssa on tarkistettu,\nERATV:hen kunkin kalustoyksikkötyypin osalta rekisteröitävät tiedot ja niiden muoto esitetään jäljempänä. Rekisteröitävät tiedot riippuvat kalustoyksikköryhmästä jäljempänä esitetyllä tavalla.\nTeknisiä ominaisuuksia koskeville parametreille annettujen arvojen on oltava samat, jotka on kirjattu tyyppitarkastustodistuksen liitteenä oleviin teknisiin asiakirjoihin.\nJos parametrin mahdolliset arvot on rajattu etukäteen määritetyssä luettelossa, virasto ylläpitää ja päivittää näitä luetteloja.\nNiiden kalustotyyppien osalta, jotka eivät vastaa kaikkia voimassa olevia asiaankuuluvia yhteentoimivuuden teknisiä eritelmiä, tyyppihyväksynnän myöntänyt kansallinen turvallisuusviranomainen voi rajoittaa jäljempänä kohdassa 4 ilmoitetuista teknisistä ominaisuuksista annettavat tiedot sovellettavien sääntöjen mukaisesti tarkastettuihin parametreihin.\nSovelletaanko kalustoyksikköryhmiin (kyllä (Y), ei (N), valinnainen (O), avoin kohta (OP))\nOtsikko (ei tietoja)\n[numero] XX-XXX-XXXX-X (liitteen III mukaisesti)\nTähän tyyppiin kuuluvat versiot\n[numero] XXX + [merkkijono] (liitteen III mukaisesti)\nERATV:hen kirjaamisen päivämäärä\n[merkkijono] (enintään 256 merkkiä)\n[merkkijono] (enintään 256 merkkiä) valitaan etukäteen määritetystä luettelosta. Uusien valmistajien lisääminen on mahdollista.\n[merkkijono] valitaan etukäteen määritetystä luettelosta (liitteen III mukaisesti).\nKunkin YTE:n osalta: [merkkijono] K/E/Osittain/Ei sovelleta\nvalitaan kalustoyksikköä koskevien (sekä voimassa olevien että aiemmin voimassa olleiden) YTE:iden etukäteen määritetystä luettelosta (monivalintamahdollisuus).\nViittaus ”EY-tyyppitarkastustodistukseen” (jos käytetään moduulia SB) ja/tai ”EY-suunnittelutarkastustodistukseen” (jos käytetään moduulia SH1)\n[merkkijono] (Mahdollista ilmoittaa useita todistuksia, kuten liikkuvan kaluston osajärjestelmän todistus, CCS:n todistus jne.).\nSovellettavat erityistapaukset (erityistapausten vastaavuus sen kanssa, mitä on arvioitu)\n[merkkijono] valitaan etukäteen määritetystä luettelosta (monivalintamahdollisuus) YTE:iden pohjalta (kunkin YTE:n osalta merkintä Y tai P).\nYTE:n osat, joiden vaatimuksia ei vastaa\n[merkkijono] valitaan etukäteen määritetystä luettelosta (monivalintamahdollisuus) YTE:iden pohjalta (kunkin YTE:n osalta merkintä P).\nHyväksynnän myöntänyt jäsenvaltio\n[merkkijono] valitaan etukäteen määritetystä luettelosta. Koodeina käytetään Euroopan unionin verkkosivuilla olevissa Toimielinten yhteisissä tekstinlaadinnan ohjeissa virallisesti julkaistuja ja ajan tasalla pidettyjä maakoodeja.\n[merkkijono] + [päivämäärä] Järjestelmä täyttää kentän automaattisesti. Mahdolliset vaihtoehdot: VoimassaKeskeytetty PP-KK-VVVV, Peruutettu PP-KK-VVVV, Päättynyt PP-KK-VVVV.\nHyväksynnän voimassaolo (jos määritetty)\n[merkkijono] virasto antaa koodin.\n[merkkijono] (enintään 256 merkkiä) valitaan etukäteen määritetystä luettelosta. Uusien organisaatioiden lisääminen on mahdollista.\nKansalliset todistusten viitteet (jos sellaisia on)\nParametrit, joiden osalta sovellettavien kansallisten sääntöjen mukaisuutta on arvioitu\n[merkkijono] valitaan etukäteen määritetystä luettelosta (monivalintamahdollisuus) komission päätöksen 2009/965/EY pohjalta.\n[merkkijono] (enintään 1 024 merkkiä)\nOtsikko (ei tietoja) (X alkaa 2:sta ja kasvaa yhdellä niin monta kertaa kuin tyyppihyväksyntään on tehty muutoksia)\n[merkkijono] teksti etukäteen määritetystä luettelosta (muutos, keskeytys, uudelleenaktivointi, peruuttaminen)\nHyväksynnän haltija (jos sellainen on)\nHyväksynnän muutosasiakirjan viite\nSovellettavat kansalliset säännöt (jos sellaisia on)\nOtsikko (ei tietoja) (X alkaa 2:sta ja kasvaa yhdellä niin monta kertaa kuin tälle tyypille on myönnetty hyväksyntä (mukaan luettuina keskeytetyt ja peruutetut hyväksynnät). Tämä osa sisältää samat kentät kuin 3.1.\nKalustoyksikön tekniset ominaisuudet\nYleiset tekniset ominaisuudet\nSuurin rakenteellinen nopeus\nSuurin nopeus tyhjänä\n[merkkijono] valitaan etukäteen määritetystä luettelosta.\nJunan kokoonpanoa koskevat käyttöehdot\nYhteen kytkettyjen junayksikköjen tai vetureiden enimmäismäärä moniajossa\nTavaravaunujonossa olevien yksikköjen määrä (koskee vain alaryhmää ”tavaravaunujono”)\n[merkkijono] valitaan etukäteen määritetystä luettelosta (käyttötoimintaa ja liikenteen hallintaa koskevan YTE:n liitteen P mukaisesti).\nTyyppi täyttää tarvittavat vaatimukset, jotta yhden jäsenvaltion myöntämä kalustoyksikön hyväksyntä on voimassa muissa jäsenvaltioissa\nVaaralliset aineet, joille kalustoyksikkö soveltuu (tankin koodi)\n[merkkijono] Tankin koodi\nKalustoyksikön kinemaattinen ulottuma\nKalustoyksikön kinemaattinen ulottuma (yhteentoimiva ulottuma)\n[merkkijono] valitaan etukäteen määritetystä luettelosta (useampi kuin yksi mahdollinen) (luettelo vaihtelee ryhmäkohtaisesti sovellettavan YTE:n mukaan).\nKalustoyksikön kinemaattinen ulottuma (muita ulottumia arvioidaan käyttämällä kinemaattista menetelmää)\n[merkkijono] valitaan etukäteen määritetystä luettelosta (useampi kuin yksi mahdollinen).\nLumeen, jäähän ja rakeisiin liittyvät olosuhteet\nSepelin lentäminen (vain sellaisten kalustoyksiköiden osalta, joiden v ≥ 190km/h)\nTeoreettinen massa ja mitoituskuormitus\nSallittu hyötykuorma eri ratatyypeillä\n[luku] t ratatyypillä [merkkijono]\nTeoreettinen massa käyttökunnossa\nTeoreettinen massa, kun hyötykuorma on normaali\nTeoreettinen massa, kun hyötykuorma on poikkeuksellinen\nStaattinen akselipaino käyttökunnossa\nStaattinen akselipaino, kun hyötykuorma on normaali / tavaravaunujen suurin hyötykuorma\nStaattinen akselipaino, kun hyötykuorma on poikkeuksellinen\nKvasistaattinen ohjausvoima (jos se ylittää YTE:ssä määritetyn rajan tai jos sitä ei ole määritetty YTE:ssä)\nLiikkuvan kaluston dynaaminen käyttäytyminen\nKallistuksenvajaus (suurin kompensoimaton sivuttaiskiihtyvyys), jonka osalta kalustoyksikkö on arvioitu\nkaksoisraidevälin kalustoyksikköjen osalta on ilmoitettava kummankin raidevälin arvot.\nKalustoyksikkö varustettu kallistuksenvajauksen kompensointijärjestelmällä (”kallistuva kalustoyksikkö”)\nEkvivalenttisen kartiokkuuden (tai kuluneen pyörän profiilin) käytönaikaiset rajat, joiden osalta kalustoyksikkö on testattu\nJarrutusteho jyrkissä nousuissa ja laskuissa, kun hyötykuorma on normaali\n[merkkijono] etukäteen määritetystä luettelosta.\nNopeus (ellei vertailutapausta ilmoiteta)\nJyrkkyys (ellei vertailutapausta ilmoiteta)\n[luku] ‰ (mm/m)\nMatka (ellei vertailutapausta ilmoiteta)\nAika (ellei matkaa ilmoiteta) (ellei vertailutapausta ilmoiteta)\nKaikissa tämän tyypin kalustoyksiköissä on oltava seisontajarru (seisontajarru on pakollinen tämän tyypin kalustoyksiköissä).\nSeisontajarrun tyyppi (jos sellainen on asennettu kalustoyksikköön)\nSuurin jyrkkyys, jossa yksikkö pysyy paikoillaan pelkän seisontajarrun avulla (jos sellainen on asennettu kalustoyksikköön)\nKalustoyksikköön asennetut jarrujärjestelmät\nMahdollisuus estää pyörrevirtajarrun käyttö (vain, jos pyörrevirtajarru on asennettu)\nMahdollisuus estää magneettijarrun käyttö (vain, jos magneettijarru on asennettu)\nRegeneratiivinen jarru (vain sähkövetoisten kalustoyksikköjen osalta)\nRegeneratiivinen jarru asennettu\nMahdollisuus estää regeneratiivisen jarrun käyttö (vain, jos regeneratiivinen jarru on asennettu)\nKäytössä olevan pyörän vähimmäishalkaisija\nPienin sallittu vaakasuora kaarresäde\nPienin sallittu pystysuora kupera kaarresäde\nPienin sallittu pystysuora kovera kaarresäde\nLastauslaiturin korkeus (avovaunujen ja yhdistettyjen kuljetusten osalta)\nPäätyliitännän tyyppi (ilmaisee veto- ja puristusvoimat)\n[merkkijono] etukäteen määritetystä luettelosta (monivalintamahdollisuus).\nAkselilaakerin kunnon tarkkailu (kuumakäynti-ilmaisin)\nLaipan voitelulaite asennettu\nMahdollisuus estää voitelulaitteen käyttö (vain, jos laipan voitelulaite on asennettu)\nEnimmäisteho (ilmoitettava kunkin kalustoyksikköön asennetun energiansyöttöjärjestelmän osalta)\n[luku] kW, kun järjestelmänä [energiansyöttöjärjestelmä täytetään automaattisesti etukäteen]\nEnimmäismitoitusvirta ajojohtimesta (ilmoitettava kunkin kalustoyksikköön asennetun sähköenergiansyöttöjärjestelmän osalta)\n[luku] A, kun jännite [jännite täytetään automaattisesti etukäteen]\nEnimmäisvirta virroitinta kohden junan seistessä (ilmoitettava kunkin kalustoyksikköön asennetun tasavirtajärjestelmän osalta)\nKorkeus, jolla virroitin on kosketuksissa ajolankaan (kiskon yläpinnasta) (ilmoitettava kunkin kalustoyksikköön asennetun energiansyöttöjärjestelmän osalta)\n[luku] [m]–[m] (kahden desimaalin tarkkuudella)\nVirroittimen kelkka (ilmoitettava kunkin kalustoyksikköön asennetun energiansyöttöjärjestelmän osalta)\n[merkkijono], kun järjestelmänä [energiansyöttöjärjestelmä täytetään automaattisesti etukäteen]\netukäteen määritetystä luettelosta (monivalintamahdollisuus).\nAjojohtimeen kosketuksissa olevien virroittimien määrä (ilmoitettava kunkin kalustoyksikköön asennetun energiansyöttöjärjestelmän osalta)\nKahden ajojohtimeen kosketuksissa olevan virroittimen välinen lyhyin etäisyys (ilmoitettava kunkin kalustoyksikköön asennetun energiansyöttöjärjestelmän osalta; ilmoitettava yksinajon ja tarvittaessa moniajon osalta) (vain, jos ylös nostettujen virroittimien määrä on yli 1)\nVirranoton suorituskyvyn testaamiseen käytetyn ajojohtimen tyyppi (ilmoitettava kunkin kalustoyksikköön asennetun energiansyöttöjärjestelmän osalta) (vain, jos ylös nostettujen virroittimien määrä on yli 1)\nSellaisen virroittimen liukuhiilen materiaali, jonka kalustoyksikköön saa asentaa (ilmoitettava kunkin kalustoyksikköön asennetun energiansyöttöjärjestelmän osalta)\nAutomaattinen alaslaskulaite asennettu (ilmoitettava kunkin kalustoyksikköön asennetun energiansyöttöjärjestelmän osalta)\nKalustoyksikköön asennettu YTE:n mukainen energiamittari laskutustarkoituksiin\nOhiajomelutaso mitattiin viiteolosuhteissa\nMatkustajiin liittyvät ominaisuudet\nMatkustajiin liittyvät yleiset ominaisuudet\nKiinteiden istuinten määrä\nLiikuntarajoitteisiin henkilöihin liittyvät ominaisuudet\nErityisryhmille varattujen paikkojen määrä\nPyörätuolilla liikkuville soveltuvien makuupaikkojen määrä\nMatkustajien nousu junaan ja poistuminen junasta\nLaiturikorkeudet, joille kalustoyksikkö on suunniteltu\n[luku] etukäteen määritetystä luettelosta (monivalintamahdollisuus).\nKalustoyksikköön kiinnitettyjen pääsyä helpottavien laitteiden kuvaus (jos sellaisia on)\n[merkkijono] valitaan etukäteen määritetystä luettelosta (monivalintamahdollisuus).\nPääsyä helpottavien siirrettävien laitteiden kuvaus, jos sellaiset on otettu huomioon kalustoyksikön suunnittelussa liikuntarajoitteisten henkilöiden tarpeita koskevan YTE:n vaatimusten täyttämiseksi\nKalustoyksikössä olevat ohjaus- ja hallintalaitteet (vain ohjaamolla varustettujen kalustoyksiköiden osalta)\nKalustoyksikössä olevat ETCS-laitteet ja niiden taso\nETCS-perusversio (x.y). Ellei versio ole täysin yhteensopiva, se on ilmoitettava hakasulkeissa.\nKalustoyksikössä olevat ETCS-laitteet, joilla voidaan vastaanottaa lisäajotietoa silmukan kautta tai GSM-R:llä\n[merkkijono] etukäteen määritetystä luettelosta (mahdollista valita useampi kuin yksi).\nKäyttöön otetut kansalliset ETCS-sovellukset (paketin 44 NID_XUSER)\n[luku] etukäteen määritetystä luettelosta ETCS-muuttujien luettelon mukaan (mahdollista valita useampi kuin yksi).\nAsennetut luokan B tai muut junaturva-, ohjaus- ja varoitusjärjestelmät (järjestelmä ja tarvittaessa versio)\nKalustoyksikössä käyttöön otetut erityisvaatimukset, joita sovelletaan erilaisten junaturva-, ohjaus- ja varoitusjärjestelmien välillä\n[merkkijono] kalustoyksikköön asennettujen järjestelmien yhdistelmästä (”järjestelmä XX”/”järjestelmä YY”) (mahdollista valita useampi kuin yksi).\nKalustoyksikössä olevat GSM-R-laitteet ja niiden versio (FRS ja SRS)\nOhjaamossa olevien GSM-R-mobiililaitteiden määrä tiedonsiirtoa varten\n[luku]: 0, 1, 2 tai 3\nKalustoyksikössä käyttöön otetut erityisvaatimukset, joita sovelletaan erilaisten radiojärjestelmien välillä\nYhteensopivuus junanilmaisinjärjestelmien kanssa\nNiiden junanilmaisinjärjestelmien tyyppi, joita varten kalustoyksikkö on suunniteltu ja joiden suhteen se on arvioitu\nKalustoyksikön tarkat ominaisuudet, jotka liittyvät yhteensopivuuteen junanilmaisinjärjestelmien kanssa\nPeräkkäisten akselien enimmäisetäisyys\nPeräkkäisten akselien vähimmäisetäisyys\nEnsimmäisen ja viimeisen akselin välinen etäisyys\nKalustoyksikön kärjen enimmäispituus\nPyörän kehän vähimmäisleveys\nMetalliosia ja induktiivisia osia sisältämätön tila pyörien välissä\nPyörän materiaali on ferromagneettista.\n[luku] g/[luku] s\nMahdollisuus estää hiekoituksen käyttö\nKalustoyksikön metalliosien paino\nVastakkaisten pyörien enimmäisimpedanssi\nKalustoyksikön pienin impedanssi (virroittimien ja pyörien välillä) (vain sellaisten kalustoyksiköiden osalta, jotka käyttävät 1 500 V:n tai 3 000 V:n tasavirtaa)\n[luku] Ω taajuudella [luku] Hz (useampi kuin yksi johdin mahdollinen)\nRaiteiden paluuvirran aiheuttama sähkömagneettinen häiriö\nJunan sähkömagneettiset päästöt suhteessa yhteensopivuuteen junanilmaisinjärjestelmien kanssa\nKun sovellettavassa YTE:ssä määritellään parametri, parametrille ilmoitetun arvon on oltava tarkastusmenettelyssä arvioitu arvo.\nVirasto pitää yllä ja ajan tasalla etukäteen määriteltyjä luetteloja voimassa olevien YTE:iden, myös siirtymäkauden aikana mahdollisesti sovellettavien YTE:iden, mukaisesti.\nAvoimien kohtien parametreista ei anneta tietoa niin kauan kuin kyseistä avointa kohtaa ei ole vahvistettu asiaa koskevassa YTE:ssä.\nValinnaisten kohtien parametreja koskevien tietojen antaminen riippuu tyyppihyväksynnän hakijan päätöksestä.\nKentät 0.1–0.3 täyttää virasto.\nKullekin kalustoyksikkötyypille annetaan kymmenestä merkistä muodostuva, rakenteeltaan seuraavanlainen numerointi:\nkenttä 1 (numerot 1 ja 2) määräytyy kalustoyksikkötyypin ryhmän ja alaryhmän mukaan seuraavan taulukon mukaisesti:\nItseliikkuva matkustajajuna (mukaan luettuina kiskobussit)\nMuu (raitiovaunut, kevyen raideliikenteen kulkuneuvot jne.)\nMatkustajavaunu (mukaan luettuina makuuvaunut, ravintolavaunut jne.)\nPalveluja varten tarkoitettu kalustoyksikkö (esimerkiksi keittiö)\nKenttä 2 (numerot 3–5) määräytyy kalustoyksikkötyypin luokan mukaan. Uusien luokkien kohdalla (luokat, joita ei ole vielä rekisteröity ERATV:hen) luku kasvaa asteittain yhdellä joka kerta, kun virasto saa uuteen luokkaan kuuluvan kalustoyksikkötyypin rekisteröintihakemuksen.\nKenttä 3 (numerot 6–9) on asteittain kasvava luku, joka kasvaa yhdellä aina, kun virasto saa tiettyyn luokkaan kuuluvan kalustoyksikkötyypin rekisteröintihakemuksen.\nKenttä 4 (numero 10) on tarkistusnumero, joka määräytyy seuraavasti (Luhnin algoritmi eli modulus 10):\ntunnuksen (numerot 1–9 oikealta lukien) parillisissa asemissa olevat numerot otetaan huomioon sellaisenaan,\ntunnuksen parittomissa asemissa (oikealta lukien) olevat numerot kerrotaan kahdella,\nparillisissa asemissa olevat numerot ja parittomissa asemissa olevien numeroiden ja kakkosen tulot lasketaan sitten yhteen,\nnäin saatu summa merkitään muistiin,\ntarkistusnumero on numero, joka summaan on lisättävä, jotta se olisi kymmenellä jaollinen; jos summan ykkösten arvo on nolla, tarkistusnumero on myös nolla.\nEsimerkki tarkistusnumeron määrittämisestä:\nTämän summan ykkösten arvo on 2.\nTarkistusnumeroksi tulee näin ollen 8 ja koko tunnukseksi tulee 33 844 7961–8.\nSumma: 6 + 1 + 1 + 0 + 1 + 6 + 3 + 4 + 0 + 8 = 30\nTämän summan ykkösten arvo on 0.\nTarkistusnumeroksi tulee näin ollen 0, ja koko tunnukseksi tulee 31 513 3204–0.\nJos tyyppitarkastustodistus tai suunnittelutarkastustodistus kattaa useamman kuin yhden kalustoyksikkötyypin version, kullekin versiolle on annettava nousevasta kolminumeroisesta luvusta muodostuva tunnus.\nOikaistaan jäsenvaltioiden hallitusten edustajien päätös 2010/592/EU, annettu 29 päivänä syyskuuta 2010, unionin yleisen tuomioistuimen tuomarin nimittämisestä\n( Euroopan unionin virallinen lehti L 261, 5. lokakuuta 2010 )\nSivulla 5, allekirjoituksessa:\nJ. DE RUYT”\nOikaistaan jäsenvaltioiden hallitusten edustajien päätös 2010/629/EU, annettu 20 päivänä lokakuuta 2010, unionin yleisen tuomioistuimen tuomarin nimittämisestä\n( Euroopan unionin virallinen lehti L 278, 22. lokakuuta 2010 )\nSivulla 29, allekirjoituksessa: